
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2825 

21 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών σε κτίρια από 
την πλημμύρα της 25ης και 26ης Φεβρουάριου 
2013 σε περιοχές του Δήμου Αλεξάνδρειας της 

Περιφερειακής Ενότητας Ημαθίας. 1 

Οριοθέτηση περιοχών και καθορισμός πιστωτικών 
διευκολύνσεων για την αποκατάσταση των ζη¬ 
μιών σε κτίρια από την πυρκαγιά της 21ης Ιου¬ 
λίου 2012 στη Δ.Κ. Αιαντείου της Δ.Ε. Σαλαμίνας 
του Δήμου Σαλαμίνος της Περιφερειακής Ενότη¬ 


τας Νήσων της Περιφέρειας Αττικής. 2 

ΑΠΟΦΑΣΕΙ Σ 

Αριθμ. 601/Α325 (1) 


Οριοθέτηση περιοχών και πιστωτικές διευκολύνσεις για 
την αποκατάσταση των ζημιών σε κτίρια από την 
πλημμύρα της 25ης και 26ης Φεβρουάριου 2013 σε 
περιοχές του Δήμου Αλεξάνδρειας της Περιφερεια¬ 
κής Ενότητας Ημαθίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - 
ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του άρθρου 2, παρ. 1 και 2 της από 
28.07.78 Πράξης Νομοθετικού Περιεχομένου του Προέ¬ 
δρου της Δημοκρατίας «περί αποκαταστάσεως ζημιών 
εκ των σεισμών 1978 εις περιοχή Βορείου Ελλάδος κ,λπ. 
και ρυθμίσεως ετέρων συναφών θεμάτων» που κυρώθη¬ 
κε, τροποποιήθηκε και συμπληρώθηκε με το Ν. 867/1979 
(Φ.Ε.Κ. 24/Α707.02.1979). 

2. Τις διατάξεις του άρθρου 2 της από 26.03.1981 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1981» που κυρώθηκε με το άρθρο πρώτο του 
Ν. 1190/1981 (Φ.Ε.Κ. 203/Α730.07.1981). 

3. Τις διατάξεις του άρθρου πέμπτου του Ν. 1190/1981 
(Φ.Ε.Κ. 203/Α'/30.07.1981) όπως τροποποιήθηκε και συ¬ 
μπληρώθηκε με το άρθρο 1, παρ. 42 και 43 του Ν. 2412/ 


1996 «Μεταφορά αρμοδιοτήτων από το Υπουργικό Συμ¬ 
βούλιο σε άλλα Κυβερνητικά όργανα και άλλες διατά¬ 
ξεις» (Φ.Ε.Κ. 123/Α717.06.1996). 

4. Τις διατάξεις του άρθρου 3, παρ. 3, τελευταίο εδά¬ 
φιο του Ν. 1266/82 (Φ.Ε.Κ. 81/Α') «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκε με 
το άρθρο 25, παρ. 6 του Ν. 1418/1984 (Φ.Ε.Κ. 23/Α') «Περί 
Δημοσίων Έργων και ρυθμίσεις συναφών θεμάτων». 

5. Το Π.Δ. 69/1988 (Φ.Ε.Κ. 28/Α716.02.1988) «Οργανισμός 
Γενικής Γραμματείας Δημοσίων Έργων», όπως ισχύει 
σήμερα. 

6. Τις διατάξεις του άρθρου 10 του Ν. 2576/1998 (Φ.Ε.Κ. 
25/Α709.02.1998) «Βελτίωση των διαδικασιών για την 
ανάθεση της κατασκευής των δημοσίων έργων και άλ¬ 
λες διατάξεις». 

7. Την υπ’ αριθμ. πρωτ. Δ16α/04/773/29.11.1990 (Φ.Ε.Κ. 
746/Β730.11.1990) κοινή απόφαση του Υπουργού Προε¬ 
δρίας και του Αναπληρωτή Υπουργού ΠΕ.ΧΩ.Δ.Ε. «περί 
εξαιρέσεως διοικητικών πράξεων ή εγγράφων από τον 
κανόνα των τριών υπογραφών». 

8. Την υπ’ αριθμ. πρωτ. 50148/542/24.06.1992 (Φ.Ε.Κ. 
420/Β701.07.1992) κοινή απόφαση των Υπουργών Εθν. 
Οικονομίας, Οικονομικών και Βιομηχανίας, Ενέργειας 
και Τεχνολογίας και Εμπορίου «Περιστολή δαπανών 
Δημοσίου Τομέα». 

9. Τις διατάξεις του άρθρου 22 του Ν. 2362/1995 (Φ.Ε.Κ. 
247/Α727.11.1995) «Περί Δημοσίου Λογιστικού ελέγχου 
των δαπανών του Κράτους και άλλες διατάξεις». 

10. Τις διατάξεις του Ν. 128/1975 (Φ.Ε.Κ. 178/Α728.08.1975) 
«περί τροποποιήσεως και συμπληρώσεως διατάξεων 
τινών αναφερομένων εις την λειτουργία του χρηματο¬ 
δοτικού συστήματος», όπως τροποποιήθηκε και ισχύει. 

11. Το Ν. 3861/2010 (Φ.Ε.Κ. 112/Α713.07.2010) «Ενίσχυση 
της διαφάνειας με την υποχρεωτική ανάρτηση νόμων 
και πράξεων των κυβερνητικών, διοικητικών και αυτοδι- 
οικητικών οργάνων στο Διαδίκτυο «Πρόγραμμα Διαύγεια 
και άλλες διατάξεις». 

12. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του Π.Δ. 63/2005 (Φ.Ε.Κ. 
98/Α722.04.2005) και το γεγονός ότι από τις διατάξεις 
της παρούσας απόφασης προκαλείται δαπάνη σε βάρος 
του Προγράμματος Δημοσίων Επενδύσεων της ΣΑΕ 069 
και εκτιμάται ότι το ύψος της δαπάνης αυτής θα είναι 
της τάξης των € 246.000. 

Η προκαλούμενη δαπάνη από την επιδότηση του επι¬ 
τοκίου βαρύνει το λογαριασμό του Ν. 128/1975 (Φ.Ε.Κ. 
178/Α728.08.1975). Ο λογαριασμός αυτός επιδοτείται από 
τον Κρατικό Προϋπολογισμό μόνο σε περίπτωση ελλειμ- 
ματικότητάς του. Το ύψος της δαπάνης αυτής θα είναι 
της τάξης των € 162.000. 

13. Την παράγραφο 2β του αρ. 107 της Συνθήκης για τη 
λειτουργία της Ευρωπαϊκής'Ενωσης (Επίσημη Εφημερί¬ 
δα της Ευρωπαϊκής'Ενωσης Ο 326/26.10.2012), σύμφωνα 
με την οποία «Συμβιβάζονται με την εσωτερική αγορά, οι 
ενισχύσεις για την επανόρθωση ζημιών που προκαλού- 
νται από θεομηνίες ή άλλα έκτακτα γεγονότα». 

14. Τις υπ’ αριθμ. πρωτ. οικ/3828/ΤΣΕΠ 31.1/08.11.1995 
(Φ.Ε.Κ. 954/Β720.11.1995) και ΔΟ/114/1/Φ.1331/27.09.2002 
(Φ.Ε.Κ. 1283/Β'/02.10.2002) αποφάσεις του Υφυπουργού 
ΠΕ.ΧΩ.Δ.Ε. σχετικά με την αναδιοργάνωση της Υ.Α.Σ. 

15. Την παρ. 5 της υπ' αριθμ. πρωτ. οικ/4767/Α312/ 
21.09.2005 (Φ.Ε.Κ. 1403/Β711.10.2005) απόφαση Υπουρ¬ 
γού ΠΕ.ΧΩ.Δ.Ε. και την υπ’ αριθμ. πρωτ. οικ/7235/Α311 / 
16.09.2008 (Φ.Ε.Κ. 1997/Β'/26.09.2008) απόφαση του 
Υπουργού ΠΕ.ΧΩ.Δ.Ε. σχετικά με την αναδιοργάνωση 
της Υ.Α.Σ. 

16. Το άρθρο 1 του Π.Δ. 85/2012 (Φ.Ε.Κ. 141/Α721.06.2012) 
«Ιδρυση και μετονομασία Υπουργείων, μεταφορά και κα¬ 
τάργηση υπηρεσιών» όπως τροποποιήθηκε με το άρθρο 
1 του Π.Δ. 118/2013 (Φ.Ε.Κ. 152/Α725.06.2013). 

17. Το Π.Δ. 119/2013 (Φ.Ε.Κ. 153/Α725.06.2013) «Διορισμός 
Αντιπροέδρου Κυβέρνησης, Υπουργών, Αναπληρωτών 
Υπουργών και Υφυπουργών». 

18. Το Π.Δ. 89/2014 (Φ.Ε.Κ. 134/Α710.06.2014) «Διορισμός 
Υπουργών, Αναπληρωτών Υπουργών και Υφυπουργών». 

19. Την υπ’ αριθμ. πρωτ. οικ. 6772/Β9β/19.12.2011 (Φ.Ε.Κ. 
3201/Β'/30.12.2011) απόφαση Υφυπουργού Υ.ΜΕ.ΔΙ. «Τι¬ 
μολόγιο υπολογισμού της δαπάνης των εργασιών επι¬ 
σκευής για την αποκατάσταση των ζημιών σε κτίρια 
που έχουν πληγεί από φυσικές καταστροφές (σεισμό, 
πυρκαγιά, πλημμύρα, κατολίσθηση) και της αντίστοιχης 
Στεγαστικής Συνδρομής». 

20. Το άρθρο 129 του Ν. 4199/2013 (Φ.Ε.Κ. 216/Α/11.10.2013) 
«Δημόσιες υπεραστικές οδικές μεταφορές επιβατών- 
Ρυθμιστική Αρχή Επιβατικών Μεταφορών και άλλες 
διατάξεις.». 

21. Τα υπ’ αριθμ. πρωτ. 54669/31.12.2013 και 2816/23.1.2014 
έγγραφα του Δήμου Αλεξάνδρειας της Περιφερει¬ 
ακής Ενότητας Ημαθίας και το υπ’ αριθμ. πρωτ. 562/ 
ΦΦΚ3/30.10.2013 έγγραφο του Τμ. Πολιτικής Προστασίας 
της Περιφερειακής Ενότητας Ημαθίας. 

22. Τις έκτακτες στεγαστικές και λοιπές ανάγκες, που 
έχουν δημιουργηθεί στους κατοίκους του Δήμου Αλε¬ 
ξάνδρειας της Περιφερειακής Ενότητας Ημαθίας από 
την πλημμύρα της 25ης και 26ης Φεβρουάριου 2013. 

και επειδή, 

• από την πλημμύρα που εκδηλώθηκε στις 25 και 26 
Φεβρουάριου 2013 στο Δήμο Αλεξάνδρειας της Περι¬ 
φερειακής Ενότητας Ημαθίας προκλήθηκαν ζημιές σε 
πολλά κτίρια, αποφασίζουμε: 

ΚΕΦΑΛΑΙΟ Α' 

1. ΟΡΙΟΘΕΤΗΣΗ ΠΛΗΜΜΥΡΟΠΛΗΚΤΩΝ ΠΕΡΙΟΧΩΝ 

• 1.1. Την εφαρμογή αναλόγως τόσο των διατάξεων 
της από 28.07.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις πε¬ 
ριοχή Βορ. Ελλάδος κ.λπ.», η οποία κυρώθηκε, τροπο¬ 


ποιήθηκε και συμπληρώθηκε με τους Νόμους 867/1979 
(Φ.Ε.Κ. 24 /Α707.02.1979), 1048/80 (Φ.Ε.Κ. 101 Α'), 1133/1981 
(Φ.Ε.Κ. 54 Α') και 1190/1981 (Φ.Ε.Κ. 203/ Α'/30.07.1981), 
όπως ορίζεται στο άρθρο 10 του Ν. 2576/1996 (Φ.Ε.Κ. 
25/Α/09.02.1998), όσο και των σχετικών κανονιστικών 
πράξεων που ισχύουν σήμερα για την αποκατάσταση 
των ζημιών των κτιρίων γενικά, και για την αποκατά¬ 
σταση των ζημιών που προκλήθηκαν στα κτίρια από 
την πλημμύρα της 25ης και 26ης Φεβρουάριου 2013, 
στα διοικητικά όρια της Δ.Κ. Αλεξανδρείας και των Τ.Κ. 
Λουτρού και Νησιού της Δ.Ε. Αλεξανδρείας, της Δ.Κ. 
Μελικής και των Τ.Κ. Αγκαθιάς και Προδρόμου της Δ.Ε. 
Μελικής του Δήμου Αλεξανδρείας της Περιφερειακής 
Ενότητας Ημαθίας. 

• 1.2 Αρμόδια Υπηρεσία για το έργο της αποκατά¬ 
στασης των ζημιών σε κτίρια, από την πλημμύρα της 
25ης και 26ης Φεβρουάριου 2013 που έπληξε τις προ- 
αναφερόμενες περιοχές του Δήμου Αλεξάνδρειας της 
Περιφερειακής Ενότητας Ημαθίας, ορίζεται η Υπηρε¬ 
σία Αποκατάστασης Σεισμοπλήκτων Βορείου Ελλάδας 
(Υ.Α.Σ.Β.Ε.) που υπάγεται διοικητικά στην Αποκεντρω¬ 
μένη Διοίκηση Μακεδονίας - Θράκης. 

2. ΠΡΟΘΕΣΜΙΕΣ 

Ορίζεται προθεσμία ενός (1) έτους, από τη δημοσίευ¬ 
ση σε Φ.Ε.Κ. της παρούσας απόφασης για την υποβο¬ 
λή, από τους ενδιαφερομένους, αίτησης στην Αρμόδια 
Υπηρεσία: 

α) για τη διενέργεια αυτοψίας στο πληγέν κτίριο και 
την έκδοση πορίσματος χαρακτηρισμού του. 

Οι αιτήσεις αυτές θα συνοδεύονται από τίτλους ιδιο¬ 
κτησίας, οδοιπορικό σκαρίφημα και φωτογραφίες του 
πληγέντος κτιρίου. 

β) για τη χορήγηση Σ.Σ. για την επισκευή του κτιρίου, 
χωρίς να έχει προηγηθεί η έκδοση πορίσματος χαρα¬ 
κτηρισμού του, εφόσον οι ενδιαφερόμενοι το επιθυμούν. 
Σε αυτήν την περίπτωση απαιτείται και η ταυτόχρονη 
υποβολή πλήρους φακέλου μελέτης επισκευής προκει- 
μένου να εκδοθεί Αδεια Επισκευής. 

Οι αιτήσεις αυτές θα συνοδεύονται από τα απαιτού- 
μενα δικαιολογητικά, που καθορίζονται σε απόφαση 
Υπουργού Υ.ΜΕ.ΔΙ. 

3. ΣΤΕΓΑΣΤΙΚΗ ΣΥΝΔΡΟΜΗ 

3.1 Στις περιοχές που οριοθετούνται με την παρούσα 
απόφαση χορηγείται από την Αρμόδια Υπηρεσία Στε- 
γαστική Συνδρομή (Σ.Σ.) για την επισκευή ή την ανακα- 
τασκευή των κτιρίων που έχουν υποστεί βλάβες από 
την πλημμύρα της 25ης και 26ης Φεβρουάριου 2013. 

Δικαιούχοι Σ.Σ. είναι οι ιδιοκτήτες κατά πλήρη ή ψιλή 
κυριότητα των κτιρίων που έχουν υποστεί βλάβες και 
χρήζουν επισκευής ή ανακατασκευής, όπως αναλυτικό¬ 
τερα περιγράφεται στα επόμενα. Σε περιπτώσεις συνι- 
διοκτησίας, κάθε ιδιοκτήτης είναι δικαιούχος κατά το 
ποσοστό της ιδιοκτησίας του επί του κτιρίου. 

Η Σ.Σ. συνίσταται από 40% Δωρεάν Κρατική Αρωγή 
(Δ.Κ.Α.) που χορηγείται από την αρμόδια Υπηρεσία και 
από 60% Ατοκο Δάνειο (Α.Δ.) που χορηγείται από τα 
Πιστωτικά Ιδρύματα. 

Σε περίπτωση που στον ίδιο ιδιοκτήτη ανήκαν την 
ημέρα της πλημμύρας, περισσότερες της μίας ανεξάρ¬ 
τητες ιδιοκτησίες, Α.Δ. δικαιούται για κάθε μία από αυ¬ 
τές, ενώ Δ.Κ.Α. μόνο για τη μία ιδιοκτησία, την οποία 
επιλέγει ο ίδιος με Υπεύθυνη Δήλωσή του. Για τις πέραν 

της μίας ιδιοκτησίες το σύνολο της Σ.Σ. χορηγείται εξ 
ολοκλήρου υπό μορφή Α.Δ., χωρίς Δ.Κ.Α. 

Στις περιπτώσεις που δε χορηγείται στο δικαιούχο 
δάνειο από Πιστωτικό Ίδρυμα ή ο ίδιος δεν επιθυμεί 
τη λήψη του, δύναται να λάβει μόνο τη Δ.Κ.Α. από την 
αρμόδια Υπηρεσία. 

3.2 Δε χορηγείται Στεγαστική Συνδρομή στις ακόλου¬ 
θες περιπτώσεις: 

α) σε κτίρια που κατά την ημέρα της πλημμύρας ήταν 
εγκαταλειμμένα κατά την κρίση της Αρμόδιας Υπηρε¬ 
σίας. Εγκαταλειμμένο κτίριο, είναι το κτίριο το οποίο 
παρουσιάζει εμφανή στοιχεία εγκατάλειψης όπως π.χ. 
κατεστραμμένα εξωτερικά κουφώματα, βλάβες στα δο¬ 
μικά στοιχεία (στέγη, πατώματα) κ.λπ., που εμφανώς 
προϋπήρχαν της πλημμύρας και οφείλονται σε απόλυτη 
εγκατάλειψη, απουσία μέριμνας και φροντίδας από τους 
ιδιοκτήτες τους. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίριο να ήταν στοι¬ 
χειωδώς κατοικήσιμο και ο ενδιαφερόμενος να προσκο¬ 
μίσει βεβαιώσεις Οργανισμών Κοινής Ωφελείας (Ο.Κ.Ω.), 
καθώς και δήλωση στοιχείων ακινήτων (Ε1), (Ε2) και (Ε9), 
στην οποία να περιλαμβάνεται το πληγέν ακίνητο, για 
χρονικό διάστημα πριν από την πλημμύρα. 

β) σε κτίρια πρόχειρης κατασκευής (π.χ. κτίρια από 
φύλλα λαμαρίνας, φύλλα μοριοσανίδας, κ.λπ.). 

3.3 Με αποφάσεις του Υπουργού Υ.ΜΕ.ΔΙ. θα καθορί¬ 
ζονται οι διαδικασίες, τα δικαιολογητικά, οι επιμέρους 
προθεσμίες και τα λοιπά θέματα, που αφορούν στη 
χορήγηση της Σ.Σ. 

4. ΑΝΑΚΑΤΑΣΚΕΥΗ ΚΤΙΡΙΩΝ 

4.1 Δικαιούχοι Σ.Σ. για ανακατασκευή κτιρίων είναι οι 
ιδιοκτήτες των κτιρίων που χαρακτηρίζονται από την 
Αρμόδια Υπηρεσία ως: 

α) Ολοσχερώς κατεστραμμένα - Κατεδαφιστέα 
β) Δομημένα από Ευτελή Υλικά (Ε.Υ.) (ωμοπλίνθους ή 
μη διαμορφωμένους λίθους μικρής διατομής με συνδετι¬ 
κό υλικό αργιλώδες) τα οποία δεν έχουν χαρακτηρισθεί 
ολοσχερώς κατεστραμμένα - κατεδαφιστέα αλλά οι 
ζημιές που προκλήθηκαν από την πλημμύρα δεν επιδέ¬ 
χονται, σύμφωνα με την κρίση της Αρμόδιας Υπηρεσίας, 
ουσιαστική αποκατάσταση, δηλαδή επισκευή που να 
εξασφαλίζει την αναγκαία αντισεισμική αντοχή τους, 
γ) Υπέρμετρης δαπάνης επισκευής (ασύμφορα), 
δ) Κτίρια που υπέστησαν ολοσχερή κατάρρευση από 
την πλημμύρα ή κατεδαφίστηκαν αμέσως μετά από αυ¬ 
τήν με εντολή Δημόσιας ή Δημοτικής Αρχής για λόγους 
δημόσιας ασφάλειας, χωρίς να έχουν εκδοθεί, από την 
Αρμόδια Υπηρεσία, Πρωτόκολλα Αυτοψίας Επικινδύνων 
Ετοιμόρροπων Κτισμάτων, εφόσον: 

ί. Ο ενδιαφερόμενος έχει υποβάλει εμπρόθεσμα (κατά 
την παρ. 2 της παρούσας «ΠΡΟΘΕΣΜΙΕΣ») αίτηση στην 
Αρμόδια Υπηρεσία για το συγκεκριμένο κτίριο. 

ϋ. Υπάρχουν παραστατικά στοιχεία διαπίστωσης της 
ύπαρξης του κτιρίου (π.χ. φωτογραφίες, αεροφωτογρα¬ 
φίες), διαπίστωσης του εμβαδού και της χρήσης του 
(π.χ. οικοδομική άδεια, συμβόλαια, αποδείξεις Ο.Κ.Ω.). 

ϋί.Υπάρχουν στοιχεία ότι το κτίριο δεν ήταν εγκατα- 
λελειμμένο (π.χ. αποδείξεις Ο.Κ.Ω. ή Δημοτικών ή Κοι¬ 
νοτικών Τελών, Ε1, Ε2, κ,λπ.). 

ίν. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτιρίου προς 
αποτροπή άμεσου κινδύνου μετά την πλημμύρα ή προ¬ 


σκομίζεται Βεβαίωση ότι το κτίριο κατέρρευσε από την 
πλημμύρα. 

4.2 Η ανακατασκευή των κτιρίων γίνεται στο οικόπε¬ 
δο που υπήρχε το πληγέν κτίριο ή σε άλλο οικόπεδο 
ιδιοκτησίας του δικαιούχου εντός της ίδιας Δημοτικής 
Ενότητας. Σε περίπτωση που το οικόπεδο του δικαιού¬ 
χου ρυμοτομείται ή δεν μπορεί να κατασκευαστεί το 
νέο κτίριο εντός αυτού για οποιαδήποτε νόμιμη αιτία, 
μπορεί να κατασκευαστεί το νέο κτίριο σε άλλο ιδιόκτη¬ 
το οικόπεδο του δικαιούχου εντός της Περιφερειακής 
Ενότητας, που βρισκόταν το πληγέν κτίριο. 

4.3. α) Για ανακατασκευή κατοικίας, το ποσό της Σ.Σ. 
που χορηγείται, καθορίζεται σε € 600 ανά τ.μ. και με 
ανώτατο όριο επιφάνειας τα 120 τ.μ., ανά χωριστή ιδι¬ 
οκτησία. 

β) Για βοηθητικούς χώρους κατοικίας (π.χ. χώροι υγι¬ 
εινής, μαγειρεία, αποθήκες τροφίμων κ.λπ.) που βρίσκο¬ 
νται στο ίδιο οικόπεδο, εκτός του περιγράμματος του 
κυρίως κτιρίου και συμπληρώνουν τη λειτουργικότητα 
της κατοικίας, το ποσό της Σ.Σ. που χορηγείται, καθορί¬ 
ζεται σε € 600 ανά τ.μ. Το σύνολο της επιφάνειας (επι¬ 
φάνεια κατοικίας και βοηθητικών χώρων) για το οποίο 
χορηγείται Σ.Σ. δεν μπορεί να υπερβαίνει τα 120 τ.μ. 

Σε κάθε περίπτωση το εμβαδόν του κάθε βοηθητικού 
χώρου που προσμετρείται στη συνολική επιφάνεια δεν 
μπορεί να ξεπερνά τα 6 τ.μ. 

Για κτίρια με περισσότερες ανεξάρτητες ιδιοκτησίες 
(πολυκατοικίες) με ενιαίο κλιμακοστάσιο, σε κάθε δια¬ 
μέρισμα προσμετρείται επιφάνεια 7 τ.μ. και μέχρι 120 
τ.μ. μαζί με το διαμέρισμα. 

4.4 Για ανακατασκευή κτιρίων: 

α) επαγγελματικής χρήσης, το ποσό της Σ.Σ. που χο¬ 
ρηγείται καθορίζεται σε € 300 ανά τ.μ. εκτός από τις 
κτηνοτροφικές μονάδες, ή αγροτικές αποθήκες στις 
οποίες το ποσό καθορίζεται σε € 150 ανά τ.μ. 

β) κοινωφελούς χρήσης που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή σε 
Ευαγή Ιδρύματα ή σε Σωματεία, το ποσό της Σ.Σ. που 
χορηγείται καθορίζεται σε € 300 ανά τ.μ. 

Στις παραπάνω περιπτώσεις: α) και β) η επιφάνεια 
των κτιρίων θα διαιρείται σε τμήματα των 150 τ.μ. Το 
προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. 
θα αμελείται, ενώ αν είναι πάνω από 50 τ.μ., τότε θα 
χορηγείται Σ.Σ. ανάλογα με το εμβαδόν του. 

Κάθε τμήμα με επιφάνεια 150 τ.μ. θεωρείται ανεξάρ¬ 
τητη ιδιοκτησία. Ως εκ τούτου για το πρώτο τμήμα η 
Σ.Σ. θα αποτελείται κατά 60% από Α.Δ. και κατά 40% 
από Δ.Κ.Α., ενώ για τα υπόλοιπα τμήματα μόνο από Α.Δ. 

4.5 Για υπόγειους χώρους, όπως αυτοί ορίζονται από 
το Ν.Ο.Κ., χορηγείται ποσό Σ.Σ. που αντιστοιχεί στο 70% 
της εκάστοτε ισχύουσας τιμής μονάδας για ανακατα¬ 
σκευή, ανάλογα με τη χρήση. 

4.6 Γ ια κατασκευές βοηθητικής χρήσης στο δώμα οι¬ 
κοδομών π.χ. απολήξεις κλιμακοστασίων, ανελκυστήρων 
κ.λπ. χορηγείται Σ.Σ. που αντιστοιχεί στο 50% της εκά¬ 
στοτε ισχύουσας τιμής μονάδας για τη χρηματοδότηση 
της ανακατασκευαζόμενης επιφάνειας. 

4.7 Γ ια αποθήκες οποιοσδήποτε χρήσης καθώς και 
στάβλους, αγροτικά κτίρια, που είτε βρίσκονται στο ίδιο 
οικόπεδο με το κυρίως κτίριο είτε σε άλλο, αγροικίες 
εποχιακής χρήσης καθώς και για βοηθητικούς χώρους 
της παρ. 4.3β που βρίσκονται σε άλλο οικόπεδο από το 

κυρίως κτίριο, η Σ.Σ. που χορηγείται καθορίζεται σε € 
150 ανά τ.μ. και με ανώτατο όριο επιφάνειας τα 120 τ.μ. 

4.8 Για Ιερούς Ναούς, η Σ.Σ. που χορηγείται καθορίζε¬ 
ται σε € 500 ανά τ.μ. επί του συνόλου της επιφάνειας 
του πληγέντος κτιρίου. 

4.9 Για κτίρια που η κατασκευή τους δεν είχε ολο¬ 
κληρωθεί μέχρι την ημέρα του σεισμού, χορηγείται 
Σ.Σ. ανάλογα με το ποσοστό των εργασιών που είχαν 
εκτελεστεί, βάσει πίνακα που θα εκδοθεί από την Υ.Α.Σ. 

4.10 Για διατηρητέα κτίρια, τα οποία είναι χαρακτη¬ 
ρισμένα διατηρητέα από το Υ.ΠΕ.Κ.Α. ή το πρώην Υ.ΠΕ. 
ΧΩ.Δ.Ε. ή από το Υπουργείο Πολιτισμού, (όπως ανα- 
φέρεται στο Φ.Ε.Κ. δημοσίευσης της απόφασης χαρα¬ 
κτηρισμού) ή είχε αρχίσει η διαδικασία χαρακτηρισμού 
τους πριν την ημέρα της πλημμύρας και κρίνονται κα- 
τεδαφιστέα και εφόσον μετά την κατεδάφιση του κτιρί¬ 
ου δεν αίρεται ο χαρακτηρισμός του ως διατηρητέου, 
χορηγείται Σ.Σ. ως ακολούθως: 

α)Για διατηρητέα κτίρια, που έχει χαρακτηριστεί δια¬ 
τηρητέα μόνο η όψη (όπως αναφέρεται στο Φ.Ε.Κ. δη¬ 
μοσίευσης της απόφασης Χαρακτηρισμού), χορηγείται 
Σ.Σ. ανακατασκευής της όψης με χρήση του τιμολογίου 
επισκευής της Υπηρεσίας για διατηρητέα κτίρια και 
ανακατασκευής του υπολοίπου κτιρίου με τις τιμές που 
ισχύουν για την αντίστοιχη κατηγορία κτιρίου, όπως 
αναφέρονται στις σχετικές παραγράφους. 

β)Για ανακατασκευή κατοικίας, που είναι χαρακτη¬ 
ρισμένη διατηρητέα στο σύνολό της, το ποσό της Σ.Σ. 
καθορίζεται σε € 700 ανά τ.μ. επί του συνόλου της 
επιφάνειας του κατεδαφιστέου κτιρίου. 

γ)Για Ιερούς Ναούς, που χρήζουν ανακατασκευής και 
είναι χαρακτηρισμένοι διατηρητέοι στο σύνολό τους, 
το ποσό της Σ.Σ. καθορίζεται σε € 600 ανά τ.μ. επί του 
συνόλου της επιφάνειας του κατεδαφιστέου κτιρίου. 

δ)Για κτίρια κάθε χρήσης, εκτός κατοικιών και Ιερών 
Ναών που χρήζουν ανακατασκευής και είναι χαρακτη¬ 
ρισμένα διατηρητέα στο σύνολό τους, το ποσό της Σ.Σ. 
καθορίζεται σε € 400 ανά τ.μ. ως ακολούθως: 

Η συνολική επιφάνεια των κτιρίων θα διαιρείται σε 
τμήματα των 150 τ.μ., τα οποία θεωρούνται ανεξάρτητες 
ιδιοκτησίες. Το προκύπτον τελικώς, μετά την ως άνω 
διαίρεση, υπόλοιπο τμήματος, αν έχει επιφάνεια μέχρι 
και 50 τ.μ. θα αμελείται, ενώ αν είναι πάνω από 50 τ.μ., 
τότε θα χορηγείται Σ.Σ. ανάλογα με το εμβαδόν του. 

Η Σ.Σ. για το πρώτο τμήμα των 150 τ.μ. αποτελείται 
από 40% Δ.Κ.Α. και 60% ΑΔ. 

Για τα υπόλοιπα τμήματα των 150 τ.μ. η Σ.Σ. αποτε- 
λείται εξολοκλήρου από ΑΔ. 

4.11 Στις περιπτώσεις ανακατασκευής υποχρέωση του 
δικαιούχου είναι να ανακατασκευάσει κτίριο εμβαδού 
τουλάχιστον ίσο με το 75% του εμβαδού (ή του όγκου 
στις περιπτώσεις επαγγελματικών χώρων) του κατεδα- 
φιστέου κτιρίου με βάση το οποίο υπολογίστηκε η Σ.Σ. 
Στην περίπτωση που το ανακατασκευαζόμενο κτίριο 
έχει εμβαδόν μικρότερο του 75% του εμβαδού του κα- 
τεδαφιστέου κτιρίου, η Σ.Σ. θα υπολογίζεται αναλογικά. 

5. ΑΥΤΟΣΤΕΓΑΣΗ 

Εγκρίνεται όπως η Σ.Σ. για ανακατασκευή χρησιμοποι¬ 
ηθεί για αυτοστέγαση (αγορά έτοιμου ή υπό ανέγερση 
κτιρίου). 

Το αγοραζόμενο κτίριο θα πρέπει να είναι εντός της 
Δημοτικής Ενότητας που βρίσκεται το πληγέν κτίριο, να 
είναι νομίμως υφιστάμενο και να έχει εμβαδόν ίσο του¬ 


λάχιστον με το 75% του εμβαδού που υπολογίστηκε η 
Σ.Σ. προκειμένου να χορηγηθεί ολόκληρο το ποσό. Στην 
περίπτωση που το νέο κτίριο έχει μικρότερο εμβαδόν 
η Σ.Σ. θα υπολογίζεται αναλογικά. 

Η Σ.Σ. που χορηγείται δεν μπορεί να υπερβαίνει το 
αναγραφόμενο στο συμβόλαιο αγοραπωλησίας τίμημα 
καθώς και την αντικειμενική αξία του νέου ακινήτου. 

Δεν επιτρέπεται η αγοραπωλησία να γίνεται μεταξύ 
συζύγων, γονέων και παιδιών ή παππούδων-γιαγιάδων 
και εγγονών. 

Το κτίριο που αγοράζεται θα πρέπει να μην είναι 
πρόχειρη κατασκευή και να μην παρουσιάζει βλάβες 
από φυσική καταστροφή που δεν έχουν νομίμως απο¬ 
κατασταθεί. 

Ο ενδιαφερόμενος πριν την αγορά του κτιρίου, θα 
πρέπει να γνωστοποιήσει στην Αρμόδια Υπηρεσία τα 
στοιχεία του κτιρίου που πρόκειται να αγοράσει και η 
αρμόδια Υπηρεσία θα διενεργεί αυτοψία προκειμένου 
να διαπιστώσει αν το ακίνητο πληροί τις απαιτούμενες 
προϋποθέσεις (κατάσταση κτιρίου κ.λπ.). 

Στις περιπτώσεις που το κτίριο, στο οποίο πραγμα¬ 
τοποιείται η αυτοστέγαση, δεν έχει οικοδομική άδεια 
(κτίσματα προ του 1955), η στατική επάρκεια του κτιρίου, 
θα πρέπει να βεβαιώνεται από δύο ιδιώτες Πολιτικούς 
Μηχανικούς. 

6. ΑΠΟΠΕΡΑΤΩΣΗ 

Εγκρίνεται όπως η Σ.Σ. για ανακατασκευή χρησιμο¬ 
ποιηθεί για αποπεράτωση ιδιόκτητης κατοικίας που 
βρίσκεται είτε στο ίδιο οικόπεδο που υπήρχε το πληγέν 
κτίριο ή σε άλλο οικόπεδο ιδιοκτησίας του δικαιούχου 
εντός της ίδιας Δημοτικής Ενότητας. Στην περίπτωση 
που το οικόπεδο του δικαιούχου ρυμοτομείται ή δεν 
μπορεί να κατασκευαστεί το νέο κτίριο εντός αυτού 
για οποιαδήποτε νόμιμη αιτία, μπορεί να αποπερατώ¬ 
σει άλλο ιδιόκτητο κτίριο σε άλλο ιδιόκτητο οικόπεδο 
εντός της Περιφερειακής Ενότητας, που βρισκόταν το 
πληγέν κτίριο. 

7. ΤΡΟΠΟΣ ΧΟΡΗΓΗΣΗΣ Σ.Σ. ΓΙΑ ΑΝΑΚΑΤΑΣΚΕΥΗ Η’ 
ΑΥΤΟΣΤΕΓΑΣΗ Η’ ΑΠΟΠΕΡΑΤΩΣΗ 

α) Το ποσό της Σ.Σ. για την ανακατασκευή κτιρίου 
χορηγείται σε τρεις δόσεις ως ακολούθως: 

Η πρώτη δόση είναι το 30% του συνόλου της Σ.Σ. 
(40% Δ.Κ.Α. και 60% Α.Δ.) και χορηγείται μετά την έκ¬ 
δοση της Άδειας Δόμησης και την Έγκριση χορήγησης 
Στεγαστικής Συνδρομής για την ανακατασκευή κτιρίου, 
από την αρμόδια Υπηρεσία. 

Η δεύτερη δόση είναι το 30% της Σ.Σ. (40% Δ.Κ.Α. 
και 60% Α.Δ.) και χορηγείται με την ολοκλήρωση του 
φέροντος οργανισμού και της τοιχοποιίας. 

Η τρίτη δόση είναι το υπόλοιπο 40% της Σ.Σ. (40% 
Δ.Κ.Α. και 60% Α.Δ.) και χορηγείται με την περαίωση 
του νέου κτιρίου η οποία θα βεβαιώνεται από αυτοψία 
της αρμόδιας Υπηρεσίας κατόπιν υποβολής σχετικής 
δήλωσης από τον ιδιώτη μηχανικό. 

• Στις περιπτώσεις που ο δικαιούχος δεν επιθυμεί 
τη λήψη δανείου θα χορηγείται μόνο η Δ.Κ.Α. όπως 
αναφέρεται παραπάνω. 

β) Στις περιπτώσεις που αποδεδειγμένα δε χορηγείται 
δάνειο από ΠιστωτικόΊδρυμα ο δικαιούχος θα λαμβάνει 
μόνο τη Δ.Κ.Α. σε δύο δόσεις ως ακολούθως: 

Η πρώτη δόση είναι το 50% της Δ.Κ.Α. και χορηγείται 
μετά την έκδοση της Άδειας Δόμησης και την Έγκριση 

χορήγησης Στεγαστικής Συνδρομής για την ανακατα- 
σκευή κτιρίου, από την αρμόδια Υπηρεσία. 

Η δεύτερη δόση είναι το 50% της Δ.Κ.Α. και χορηγείται 
με την ολοκλήρωση του φέροντος οργανισμού. 

γ) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίριο, θα χορηγείται εφάπαξ, με την 
προσκόμιση οριστικού συμβολαίου αγοράς και πιστο¬ 
ποιητικού μεταγραφής. Σε περίπτωση που αγοράζεται 
κτίριο υπό ανέγερση, το ποσό της Σ.Σ. θα χορηγείται 
όπως στην ανακατασκευή. 

δ) Το ποσό της Σ.Σ. για αποπεράτωση θα χορηγείται 
σε δύο δόσεις ως ακολούθως: 

Η πρώτη δόση είναι το 50% της Δ.Κ.Α. και το 50% 
του Α.Δ. και χορηγείται με την προσκόμιση της Άδειας 
Δόμησης σε ισχύ και την Έγκριση χορήγησης Στεγα- 
στικής Συνδρομής για την αποπεράτωση του κτιρίου, 
από την αρμόδια Υπηρεσία. 

Η δεύτερη δόση είναι το 50% της Δ.Κ.Α. και το 50% 
του Α.Δ. και χορηγείται όταν έχει εκτελεστεί το σύνολο 
των υπολειπομένων εργασιών. 

Στις περιπτώσεις που δε χορηγείται δάνειο από Πι¬ 
στωτικό Ίδρυμα ή ο δικαιούχος δεν επιθυμεί τη λήψη 
δανείου, θα χορηγείται μόνο η Δ.Κ.Α. σε δύο ισόποσες 
δόσεις όπως αναφέρεται παραπάνω. 

• Σε όλες τις περιπτώσεις ανακατασκευής ή αυτοστέ¬ 
γασης ή αποπεράτωσης απαιτείται η κατεδάφιση του 
πληγέντος κτιρίου με μέριμνα του ιδιοκτήτη, σύμφωνα 
με την απόφαση καθορισμού προθεσμιών και διαδικα¬ 
σιών χορήγησης Σ.Σ. του Υπουργού Υ.ΜΕ.ΔΙ. 

8. ΕΠΙΣΚΕΥΕΣ ΚΤΙΡΙΩΝ 

8.1 Δικαιούχοι Σ.Σ. για επισκευή κτιρίων είναι οι ιδιο¬ 
κτήτες των κτιρίων που χρήζουν επισκευής και οι ζημιές 
προέρχονται από την πλημμύρα και όχι από εγκατά¬ 
λειψη. 

Ειδικότερα για την αποκατάσταση ζημιών σε κτι- 
ριακές εγκαταστάσεις επιχειρήσεων και επαγγελματι¬ 
κών χώρων η Σ.Σ επιτρέπεται να χορηγηθεί, με τους 
ίδιους όρους και στους μισθωτές ή σε όσους έχουν από 
οποιαδήποτε νόμιμη αιτία, αποδεδειγμένα τη νομή ή τη 
χρήση των εν λόγω χώρων, εφόσον δεν έχει υποβληθεί 
σχετική αίτηση, εκ μέρους των ιδιοκτητών μέσα σε 45 
ημέρες από τη δημοσίευση στην Εφημερίδα της Κυβερ- 
νήσεως της κοινής υπουργικής απόφασης Οριοθέτησης 
της πληγείσας περιοχής από την πλημμύρα. Μετά την 
πάροδο των 45 ημερών το δικαίωμα υποβολής αίτησης 
για χορήγηση Σ.Σ. μπορεί να ασκηθεί και από τον ενοι¬ 
κιαστή για λογαριασμό του αμελούντος ιδιοκτήτη. Σε 
κάθε περίπτωση, η υποχρέωση για την καταβολή των 
δόσεων του δανείου βαρύνει τον ιδιοκτήτη. 

8.2 Βλάβες κτιρίου μόνο σε μη φέροντα στοιχεία 

Σε περίπτωση που το πληγέν κτίριο παρουσιάζει βλά¬ 
βες μόνο σε μη φέροντα στοιχεία, η Σ.Σ. είναι δυνα¬ 
τό να υπολογιστεί με έναν από τους ακόλουθους δύο 
τρόπους: 

α) Με καθορισμένη τιμή ανά τ.μ. πληγείσας επιφάνειας 
κτιρίου. Στην περίπτωση αυτή η μελέτη επισκευής συ- 
ντάσσεται από μηχανικούς της Υ.Α.Σ. Οι τιμές αποζημί¬ 
ωσης ανά τ.μ. πληγείσας επιφάνειας καθορίζονται ανά¬ 
λογα με τη χρήση των κτιρίων και είναι οι ακόλουθες: 

• Για κατοικίες € 60 ανά τ.μ. πληγείσας επιφάνειας 
και μέχρι συνολικού εμβαδού 150 τ.μ. ανά ανεξάρτητη 
ιδιοκτησία. 


• Για κτίρια εκτός κατοικιών, € 50 ανά τ.μ. πληγείσας 
επιφάνειας και μέχρι συνολικού εμβαδού 150 τ.μ. ανά 
ανεξάρτητη ιδιοκτησία, εκτός από τις περιπτώσεις των 
Ιερών Ναών όπου θα αποζημιώνονται επί του συνόλου 
της πληγείσας επιφάνειάς τους. 

Στις περιπτώσεις κτιρίων επαγγελματικής ή κοινωφε¬ 
λούς χρήσης και επιφάνεια μεγαλύτερη των 150 τ.μ, η 
συνολική επιφάνεια θα διαιρείται σε τμήματα των 150 
τ.μ. και κάθε επιφάνεια των 150 τ.μ. θεωρείται ανεξάρ¬ 
τητη ιδιοκτησία. Το προκύπτον τελικώς, με την ως άνω 
διαίρεση, υπόλοιπο τμήματος, αν έχει επιφάνεια μέχρι 
και 50 τ.μ. θα αμελείται, ενώ αν είναι πάνω από 50 τ.μ., 
τότε θα χορηγείται Σ.Σ. ανάλογα με το εμβαδόν του. 
Για το πρώτο τμήμα η Σ.Σ. θα αποτελείται κατά 60% 
από Α.Δ. και κατά 40% από Δ.Κ.Α., ενώ για τα υπόλοιπα 
τμήματα μόνο από Α.Δ. 

β) Ανάλογα με τις ζημιές που παρουσιάζει το κτίριο και 
σύμφωνα με το εγκεκριμένο Τιμολόγιο Επισκευών της 
Υπηρεσίας (απόφαση Υφυπουργού Υ.ΜΕ.ΔΙ. υπ’ αριθμ. 
πρωτ. οικ. 6772/Β9β/19.12.2011 (Φ.Ε.Κ. 3201/Β730.12.2011)). 
Στην περίπτωση αυτή η μελέτη επισκευής συντάσσεται 
από ιδιώτη μηχανικό. 

Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα μη φέροντα στοιχεία, 
καθορίζεται σε € 150 ανά τ.μ. και μέχρι συνολικού εμ¬ 
βαδού 150 τ.μ. ανά ανεξάρτητη ιδιοκτησία. 

Στις περιπτώσεις κτιρίων επαγγελματικής ή κοινωφε¬ 
λούς χρήσης και επιφάνεια μεγαλύτερη των 150 τ.μ, η 
συνολική επιφάνεια θα διαιρείται σε τμήματα των 150 
τ.μ. και κάθε επιφάνεια των 150 τ.μ. θεωρείται ανεξάρτη¬ 
τη ιδιοκτησία. Το προκύπτον τελικώς, μετά την ως άνω 
διαίρεση, υπόλοιπο τμήματος, αν έχει επιφάνεια μέχρι 
και 50 τ.μ. θα αμελείται, ενώ αν είναι πάνω από 50 τ.μ., 
τότε θα χορηγείται Σ.Σ. ανάλογα με το εμβαδόν του. 
Γ ια το πρώτο τμήμα η Σ.Σ. θα αποτελείται κατά 60% 
από Α.Δ. και κατά 40% από Δ.Κ.Α., ενώ για τα υπόλοιπα 
τμήματα μόνο από Α.Δ. 

Για Ιερούς Ναούς που χρήζουν επισκευής, ισχύουν τα 
παραπάνω ανώτατα όρια της χορηγούμενης Σ.Σ. επί 
του συνόλου της επιφάνειας του πληγέντος κτιρίου. 

8.3 Βλάβες κτιρίου σε φέροντα και μη φέροντα στοι¬ 
χεία 

Η Σ.Σ. υπολογίζεται ανάλογα με τις ζημιές που παρου¬ 
σιάζει το κτίριο και σύμφωνα με το εγκεκριμένο Τιμο¬ 
λόγιο Επισκευών της Υπηρεσίας (απόφαση Υφυπουργού 
Υ.ΜΕ.ΔΙ. υπ’ αριθμ. πρωτ. οικ. 6772/Β9β/19.12.2011 (Φ.Ε.Κ. 
3201/Β730.12.2011)). Σε αυτήν την περίπτωση η μελέτη 
επισκευής συντάσσεται από ιδιώτη μηχανικό. 

Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα φέροντα και μη φέρο¬ 
ντα στοιχεία, καθορίζεται σε € 350 ανά τ.μ. και μέχρι 
συνολικού εμβαδού 150 τ.μ. ανά ανεξάρτητη ιδιοκτησία. 
Σημειώνεται ότι η Σ.Σ. επισκευής δεν μπορεί να υπερ¬ 
βαίνει τη Σ.Σ. ανακατασκευής του κτιρίου, σε περίπτωση 
που αυτό ανακατασκευαζόταν. 

Στις περιπτώσεις κτιρίων επαγγελματικής ή κοινωφε¬ 
λούς χρήσης και επιφάνεια μεγαλύτερη των 150 τ.μ, η 
συνολική επιφάνεια θα διαιρείται σε τμήματα των 150 
τ.μ. και κάθε επιφάνεια των 150 τ.μ. θεωρείται ανεξάρτη¬ 
τη ιδιοκτησία. Το προκύπτον τελικώς, μετά την ως άνω 
διαίρεση, υπόλοιπο τμήματος, αν έχει επιφάνεια μέχρι 
και 50 τ.μ. θα αμελείται, ενώ αν είναι πάνω από 50 τ.μ., 
τότε θα χορηγείται Σ.Σ. ανάλογα με το εμβαδόν του. 

Για το πρώτο τμήμα η Σ.Σ. θα αποτελείται κατά 60% 
από Α.Δ. και 40% Δ.Κ.Α., ενώ για τα υπόλοιπα τμήματα 
μόνο από Α.Δ. 

8.4 Χορηγείται Σ.Σ. σε κτίρια τα οποία είναι χαρακτη¬ 
ρισμένα διατηρητέα (όπως αναφέρεται στο Φ.Ε.Κ. δημο¬ 
σίευσης της απόφασης χαρακτηρισμού) ή είχε αρχίσει 
η διαδικασία χαρακτηρισμού τους πριν την ημέρα της 
πλημμύρας, ως ακολούθως: 

Το ανώτατο όριο της χορηγούμενης Σ.Σ. για την 
επισκευή κτιρίων, που είναι χαρακτηρισμένα διατηρητέα 
δεν μπορεί να υπερβαίνει το όριο των € 500 ανά τ.μ., 
επί του συνόλου της επιφάνειας του πληγέντος κτιρίου. 

8.5 Οι ιδιοκτήτες των πληγέντων κτιρίων μπορούν να 
χρησιμοποιήσουν τη Σ.Σ., που αναλογεί στην επισκευή 
του πληγέντος κτιρίου, για ανακατασκευή ή αυτοστέγα¬ 
ση ή αποπεράτωση με τους περιορισμούς που τίθενται 
στα προηγούμενα, εφόσον κατεδαφίσουν το κτίριο με 
δικές τους δαπάνες. 

9. ΤΡΟΠΟΣ ΧΟΡΗΓΗΣΗΣ Σ.Σ. ΓΙΑ ΕΠΙΣΚΕΥΗ ΚΤΙΡΙΩΝ 

Το ποσό της Σ.Σ. (40% Δ.Κ.Α. και 60% Α.Δ.) για επι¬ 
σκευή, χορηγείται σε δύο ισόποσες δόσεις. Η πρώτη θα 
καταβάλλεται με την έκδοση Αδειας Επισκευής και η 
δεύτερη με την ολοκλήρωση των εργασιών που καλύ¬ 
πτουν το 80% του εγκεκριμένου ποσού της Σ.Σ., εκτός 
από τις περιπτώσεις που το εγκεκριμένο ποσό είναι 
μέχρι € 5.000, οπότε θα χορηγείται εφάπαξ. 

Στις περιπτώσεις που ο δικαιούχος δεν επιθυμεί τη 
λήψη δανείου ή αποδεδειγμένα δε χορηγείται δάνειο 
από Πιστωτικό Ίδρυμα θα χορηγείται μόνο η Δ.Κ.Α. σε 
δύο ισόποσες δόσεις σύμφωνα με τα προαναφερόμενα. 

10. ΝΕΟΙ ΚΤΗΤΟΡΕΣ 

10.1 Είναι δυνατή η χορήγηση Σ.Σ. για την ανακατα¬ 
σκευή ή αυτοστέγαση ή αποπεράτωση ή επισκευή κτιρί¬ 
ων κάθε χρήσης και σε νέους κτήτορες που απέκτησαν 
την ψιλή ή πλήρη κυριότητα του βλαβέντος ακινήτου, με 
κληρονομική διαδοχή ή με γονική παροχή ή με απόκτη¬ 
ση πρόσθετων ποσοστών συνιδιοκτησίας ή από τους 
παππούδες και τις γιαγιάδες τους με διαδοχική γονική 
παροχή ή με δωρεά. 

Απαραίτητη προϋπόθεση είναι η υποβολή εμπρόθε¬ 
σμης αίτησης (παρ. 2 «ΠΡΟΘΕΣΜΙΕΣ» της παρούσας), 
είτε από τον αρχικό ιδιοκτήτη της κατοικίας, είτε από 
το νέο κτήτορα. 

10.2 Ειδικότερα για κτίρια επαγγελματικής χρήσης 
είναι δυνατή η χορήγηση Σ.Σ. και σε νέους κτήτορες 
των κτιρίων που απέκτησαν την ψιλή ή πλήρη κυριότη¬ 
τα του βλαβέντος ακινήτου, με αγορά από τον αρχικό 
ιδιοκτήτη. Απαραίτητη όμως προϋπόθεση είναι, οι νέοι 
κτήτορες να έχουν υποβάλλει εμπρόθεσμα αίτηση (παρ. 
2 «ΠΡΟΘΕΣΜΙΕΣ» της παρούσας) και τα απαιτούμενα 
δικαιολογητικά, σύμφωνα με την απόφαση καθορισμού 
προθεσμιών και διαδικασίας χορήγησης Σ.Σ. του Υπουρ¬ 
γού Υ.ΜΕ.ΔΙ. 

11. ΔΥΣΠΡΟΣΙΤΕΣ ΠΕΡΙΟΧΕΣ 

Με απόφαση του Υπουργού Υ.ΜΕ.ΔΙ. οι αναφερόμενες 
στα προηγούμενα τιμές μπορούν να προσαυξάνονται 
μέχρι 20% εφ’ όσον τα κτίρια που ανακατασκευάζονται 
(στο ίδιο οικόπεδο με το αρχικό κτίριο) ή επισκευάζο¬ 
νται, ευρίσκονται σε δυσπρόσιτες περιοχές, εξ’ αιτίας 
των οποίων δυσχεραίνεται σε μεγάλο βαθμό η προ¬ 
σκόμιση υλικών και μηχανημάτων για την εκτέλεση των 
εργασιών. 


12. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

Στις περιπτώσεις επισκευής, η αμοιβή μηχανικού για 
μελέτη-επίβλεψη μειώνεται στο 50% της αμοιβής που 
καθορίζεται με τις ισχύουσες διατάξεις περί αμοιβών 
Μηχανικών. 

13. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ ΚΑΙ ΟΡΟΙ ΧΟΡΗ¬ 
ΓΗΣΗΣ ΔΑΝΕΙΩΝ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

Η συνολική διάρκεια των δανείων επισκευής ή ανα- 
κατασκευής ή αυτοστέγασης ή αποπεράτωσης ορίζε¬ 
ται σε δεκαπέντε (15) χρόνια, η δε εξόφλησή τους θα 
πραγματοποιηθεί σε ισόποσες εξαμηνιαίες ή ετήσιες 
χρεολυτικές δόσεις, η πρώτη από τις οποίες θα κατα¬ 
βληθεί είκοσι τέσσερις (24) μήνες μετά την υπογραφή 
της δανειστικής σύμβασης. 

Τα δάνεια βαρύνονται με επιτόκιο ίσο προς αυτό των 
εντόκων γραμματίων δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προ¬ 
ηγείται της έναρξης κάθε περιόδου εκτοκισμού των 
δανείων, προσαυξημένο κατά 30%, χωρίς άλλη προσαύ- 
ξηση για προμήθεια κτλ, επιδοτούμενο κατά 100% από 
το λογαριασμό του Ν. 128/1975 (Φ.Ε.Κ. 178/Α728.08.1975). 

Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

14. ΥΠΟΘΗΚΕΣ ΔΑΝΕΙΩΝ 

Για την ασφάλεια κάθε δανείου, θα εγγράφεται υπέρ 
του Πιστωτικού Ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγορά¬ 
ζεται από το προϊόν του ατόκου δανείου ή αντ’ αυτού 
επί άλλου ακινήτου που τυχόν προσφέρεται από το 
δανειολήπτη, εφόσον η αξία του ακινήτου καλύπτει το 
ασφαλιζόμενο δάνειο. 

Η υποθήκη μπορεί επίσης να μεταφέρεται εκ των 
υστέρων σε άλλο ακίνητο αντίστοιχης αξίας. 

Για ποσά μέχρι € 10.000 δεν απαιτείται εγγραφή υπο¬ 
θήκης. 

Συνηγορούμε, ώστε τα Πιστωτικά Ιδρύματα να χορη¬ 
γούν δάνεια για την επισκευή ή ανακατασκευή Ιερών 
Ναών πληγέντων από την πλημμύρα και στις περιπτώ¬ 
σεις που υπάρχει αδυναμία προσφοράς ακινήτου για 
εγγραφή υποθήκης, προς διασφάλιση του δανείου, είναι 
δυνατή η υποθήκευση αστικού ακινήτου της αρμόδιας 
Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς 
Ναούς, ως προς τους οποίους έχουν εφαρμογή οι γε¬ 
νικώς ισχύουσες διατάξεις. 

15. ΚΥΡΩΣΕΙΣ 

15.1 Με ειδικό όρο των οικείων δανειστικών συμβάσεων, 
θα καθορίζεται ρητά ότι, σε περίπτωση υποβολής από 
τους δικαιούχους δανείων ή τους νέους κτήτορες, ανα¬ 
κριβών δηλώσεων ή σε περίπτωση μη εκπλήρωσης των 
υποχρεώσεων, που θα αναλάβουν με όσα προβλέπονται 
στην παρούσα απόφαση και γενικά στις διατάξεις που 
αφορούν στην αποκατάσταση των πλημμυρόπληκτων 
κτιρίων, θα υπόκεινται πέρα από τις νόμιμες κυρώσεις 
και στις ακόλουθες: 

α) Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 

θα αντιστοιχεί σε ποσοστό 10% επί ολοκλήρου του 
ποσού του δανείου. 

γ) Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

15.2 Το ποσό της Δ.Κ.Α., σε περίπτωση υποβολής από 
τους δικαιούχους ή νέων κτητόρων ανακριβών δηλώσε¬ 
ων ή σε περίπτωση μη εκπλήρωσης των υποχρεώσεων 
που θα αναλάβουν με όσα προβλέπονται στην παρούσα 
Απόφαση και γενικά στις διατάξεις που αφορούν στην 
αποκατάσταση των πλημμυρόπληκτων κτιρίων, θα επι- 
στρέφεται εντόκως με επιτόκιο υπερημερίας το κοινώς 
ισχύον για κάθε περίπτωση υπερημερίας. 

ΚΕΦΑΛΑΙΟ Β' 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη για Δ.Κ.Α. και έξοδα κίνησης μηχανικών ύψους 
€ 246.000 που θα καλυφθούν από το Πρόγραμμα Δη¬ 
μοσίων Επενδύσεων της ΣΑΕ 069. 

Η προκαλούμενη δαπάνη για την επιδότηση του επι¬ 
τοκίου θα βαρύνει το λογαριασμό του Ν. 128/1975 (Φ.Ε.Κ. 
178/Α728.08.1975), ο οποίος δημιουργείται από παρακρά¬ 
τηση επί των χορηγήσεων των Τραπεζών, με σκοπό την 
επιδότηση επιτοκίου δανείων. Ο λογαριασμός αυτός 
επιδοτείται από τον Κρατικό Προϋπολογισμό μόνο σε 
περίπτωση ελλειμματικότητάς του. Το ύψος της δαπά¬ 
νης αυτής είναι της τάξης των € 162.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2014 

οι ΥΠΟΥΡΓΟΙ 


ΟΙΚΟΝΟΜΙΚΩΝ 

ΓΚΙΚΑΣ ΧΑΡΔΟΥΒΕΛΗΣ 


ΕΣΩΤΕΡΙΚΩΝ 

ΑΡΓΥΡΗΣ ΝΤΙΝΟΠΟΥΛΟΣ 


ΑΝΑΠΤΥΞΗΣ ΥΠΟΔΟΜΩΝ, 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΜΕΤΑΦΟΡΩΝ ΚΑΙ ΔΙΚΤΥΩΝ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ ΜΙΧΑΗΛ ΧΡΥΣΟΧΟΪΔΗΣ 
-♦- 

Αριθμ. 798/Α322 (2) 

Οριοθέτηση περιοχών και καθορισμός πιστωτικών δι¬ 
ευκολύνσεων για την αποκατάσταση των ζημιών σε 
κτίρια από την πυρκαγιά της 21ης Ιουλίου 2012 στη 
Δ.Κ. Αιαντείου της Δ.Ε. Σαλαμίνας του Δήμου Σαλα- 
μίνος της Περιφερειακής Ενότητας Νήσων της Πε¬ 
ριφέρειας Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - 
ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.07.1978 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1978 εις περιοχή Βορείου Ελλάδος κ.λπ. και 
ρυθμίσεως ετέρων συναφών θεμάτων» που κυρώθηκε, 
τροποποιήθηκε και συμπληρώθηκε με το Ν. 867/1979 
(Φ.Ε.Κ. 24/Α707.02.1979). 


2. Τις διατάξεις του άρθρου 2 της από 26.03.1981 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1981» που κυρώθηκε με το άρθρο πρώτο του 
Ν. 1190/1981 (Φ.Ε.Κ. 203/Α730.07.1981). 

3. Τις διατάξεις του άρθρου πέμπτου του Ν. 1190/1981 
(Φ.Ε.Κ. 203/Α730.07.1981) όπως τροποποιήθηκε και συ¬ 
μπληρώθηκε με το άρθρο 1, παρ. 42 και 43 του Ν. 2412/ 
1996 «Μεταφορά αρμοδιοτήτων από το Υπουργικό Συμ¬ 
βούλιο σε άλλα Κυβερνητικά όργανα και άλλες διατά¬ 
ξεις» (Φ.Ε.Κ. 123/Α717.06.1996). 

4. Τις διατάξεις του άρθρου 3, παρ. 3, τελευταίο εδά¬ 
φιο του Ν. 1266/1982 (Φ.Ε.Κ. 81/Α') «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκε με 
το άρθρο 25, παρ. 6 του Ν. 1418/1984 (Φ.Ε.Κ. 23/Α') «Περί 
ΔημοσίωνΈργων και ρυθμίσεις συναφών θεμάτων». 

5. Το Π.Δ. 69/1988 (Φ.Ε.Κ. 28/Α716.02.1988) «Οργανισμός 
Γενικής Γραμματείας ΔημοσίωνΈργων», όπως ισχύει 
σήμερα. 

6. Τις διατάξεις του άρθρου 10 του Ν. 2576/1998 (Φ.Ε.Κ. 
25/Α709.02.1998) «Βελτίωση των διαδικασιών για την 
ανάθεση της κατασκευής των δημοσίων έργων και άλ¬ 
λες διατάξεις». 

7. Τις υπ’ αριθμ. πρωτ. Δ16α/04/773/29.11.1990 (Φ.Ε.Κ. 
746/Β730.11.1990) κοινή απόφαση του Υπουργού Προε¬ 
δρίας και του Αναπληρωτή Υπουργού ΠΕ.ΧΩ.Δ.Ε. «περί 
εξαιρέσεως διοικητικών πράξεων ή εγγράφων από τον 
κανόνα των τριών υπογραφών». 

8. Την υπ’ αριθμ. πρωτ. 50148/542/24.06.1992 (Φ.Ε.Κ. 
420/Β701.07.1992) κοινή απόφαση των Υπουργών Εθν. 
Οικονομίας, Οικονομικών και Βιομηχανίας, Ενέργειας 
και Τεχνολογίας και Εμπορίου «Περιστολή δαπανών 
Δημοσίου Τομέα». 

9. Τις διατάξεις του άρθρου 22 του Ν. 2362/1995 (Φ.Ε.Κ. 
247/Α727.11.1995) «Περί Δημοσίου Λογιστικού ελέγχου 
των δαπανών του Κράτους και άλλες διατάξεις». 

10. Τις διατάξεις του Ν. 128/1975 (Φ.Ε.Κ. 178/Α728.08.1975) 
«περί τροποποιήσεως και συμπληρώσεως διατάξεων 
τινών αναφερομένων εις την λειτουργία του χρηματο¬ 
δοτικού συστήματος», όπως τροποποιήθηκε και ισχύει. 

11. Το Ν. 3861/2010 (Φ.Ε.Κ. 112/Α713.07.2010) "Ενίσχυση 
της διαφάνειας με την υποχρεωτική ανάρτηση νόμων 
και πράξεων των κυβερνητικών, διοικητικών και αυτο- 
διοικητικών οργάνων στο Διαδίκτυο "Πρόγραμμα Διαύ¬ 
γεια" και άλλες διατάξεις". 

12. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του Π.Δ. 63/2005 (Φ.Ε.Κ. 
98/Α722.04.20 05). 

13. Την παράγραφο 2β του αρ. 107 της Συνθήκης για 
τη λειτουργία της Ευρωπαϊκής Ένωσης (Επίσημη Εφη¬ 
μερίδα της Ευρωπαϊκής Ένωσης (326/26.10.2012), σύμ¬ 
φωνα με την οποία «Συμβιβάζονται με την εσωτερική 
αγορά», οι ενισχύσεις για την επανόρθωση ζημιών που 
προκαλούνται από θεομηνίες ή άλλα έκτακτα γεγονότα. 

14. Τις υπ’ αριθμ. πρωτ. οικ/3828/ΤΣΕΠ 31.1/08.11.1995 
(Φ.Ε.Κ. 954/Β720.11.1995) και ΔΌ/114/1/Φ.1331/27.09.2002 
(Φ.Ε.Κ. 1283/Β702.10.2002) αποφάσεις του Υφυπουργού 
ΠΕ.ΧΩ.Δ.Ε. σχετικά με την αναδιοργάνωση της Υ.Α.Σ. 

15. Την παρ. 5 της υπ’ αριθμ. πρωτ. οικ/4767/Α312/ 
21.09.2005 (Φ.Ε.Κ. 1403/Β711.10.2005) απόφασης Υπουρ¬ 
γού ΠΕ.ΧΩ.Δ.Ε. και την υπ’ αριθμ. πρωτ. οικ/7235/Α311/ 

16.09.2008 (Φ.Ε.Κ. 1997/Β726.09.2008) απόφαση του 
Υπουργού ΠΕ.ΧΩ.Δ.Ε. σχετικά με την αναδιοργάνωση 
της Υ.Α.Σ. 

16. Το άρθρο 1 του Π.Δ. 85/2012 (Φ.Ε.Κ. 141/Α'/21.06.2012) 
«Ιδρυση και μετονομασία Υπουργείων, μεταφορά και κα¬ 
τάργηση υπηρεσιών» όπως τροποποιήθηκε με το άρθρο 
1 του Π.Δ. 118/2013 (Φ.Ε.Κ. 152/Α725.06.2013). 

17. Το Π.Δ. 119/2013 (Φ.Ε.Κ. 153/Α725.06.2013) «Διορισμός 
Αντιπροέδρου Κυβέρνησης, Υπουργών, Αναπληρωτών 
Υπουργών και Υφυπουργών». 

18. Το Π.Δ. 89/2014 (Φ.Ε.Κ. 134/Α710.6.2014) «Διορισμός 
Υπουργού και Υφυπουργών». 

19. Την υπ’ αριθμ. πρωτ. οικ. 6772/Β9β/19.12.2011 (Φ.Ε.Κ. 
3201/Β730.12.2011) απόφαση Υφυπουργού Υ.ΜΕ.ΔΙ. «Τι¬ 
μολόγιο υπολογισμού της δαπάνης των εργασιών επι¬ 
σκευής για την αποκατάσταση των ζημιών σε κτίρια 
που έχουν πληγεί από φυσικές καταστροφές (σεισμό, 
πυρκαγιά, πλημμύρα, κατολίσθηση) και της αντίστοιχης 
Στεγαστικής Συνδρομής». 

20. Το υπ’ αριθμ. πρωτ. 5748/15-11-2013 έγγραφο του 
Γεν. Γραμματέα της Γ.Γ.Δ.Ε. του υπουργείου Υ.ΜΕ.ΔΙ. 

21. Το υπ’ αριθμ. πρωτ. 6200/05-12-2013 έγγραφο του 
Γ εν. Γ ραμματέα της Γ.Γ.Δ.Ε. του υπουργείου Υ.ΜΕ.ΔΙ. 

22. Την από 09-1-2014 αίτηση του Ανδρικόπουλου Μιλ¬ 
τιάδη του Νικολάου (αρ. πρωτ. Υ.Α.Σ. 130/09-01-2014). 

23. Την από 31-01-2014 αίτηση του Μάθεση Κανέλλου 
του Χρυσοστόμου (αρ. πρωτ. Υ.Α.Σ. 798/31-01-2014). 

24. Τις έκτακτες στεγαστικές και λοιπές ανάγκες, που 
έχουν δημιουργηθεί στους κατοίκους των πληγεισών 
περιοχών της Δ.Κ. Αιαντείου της Δ.Ε. Σαλαμίνας του Δή¬ 
μου Σαλαμίνος από την πυρκαγιά της 21ης Ιουλίου 2012. 

25. Το γεγονός ότι από τις διατάξεις της παρούσας 
προκαλούνται οι ακόλουθες δαπάνες: 

Α) Σε βάρος του Προγράμματος Δημοσίων Επενδύσε¬ 
ων ΣΑΕ 069, εφάπαξ δαπάνη ύψους 22.158 ευρώ περίπου 
για την παροχή της Δωρεάν Κρατικής Αρωγής και την 
κάλυψη των εξόδων κίνησης των μηχανικών που θα 
πραγματοποιήσουν αυτοψίες. 

Β) Σε βάρος του λογαριασμού του Ν. 128/1975 (ΦΕΚ 
178Α') εφάπαξ δαπάνη ύψους 16.560 ευρώ περίπου για 
την κάλυψη των τόκων των χορηγούμενων δανείων, 
αποφασίζουμε: 

1. ΟΡΙΟΘΕΤΗΣΗ ΣΕΙΣΜΟΠΛΗΚΤΩΝ ΠΕΡΙΟΧΩΝ 

1.1 Την εφαρμογή αναλόγως τόσο των διατάξεων της 
από 28.07.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις πε¬ 
ριοχή Βορ. Ελλάδος κ.λπ.», η οποία κυρώθηκε, τροπο¬ 
ποιήθηκε και συμπληρώθηκε με τους Νόμους 867/1979 
(Φ.Ε.Κ. 24 /Α707.02.1979), 1048/1980 (Φ.Ε.Κ. 101 Α'), 1133/1981 
(Φ.Ε.Κ. 54 Α') και 1190/1981 (Φ.Ε.Κ. 203/ Α730.07.1981), 
όπως ορίζεται στο άρθρο 10 του Ν. 2576/1998 (Φ.Ε.Κ. 
25/Α/09.02.1998), όσο και των σχετικών κανονιστικών 
πράξεων που ισχύουν σήμερα για την αποκατάσταση 
των ζημιών των κτιρίων γενικά, και για την αποκατά¬ 
σταση των ζημιών που προκλήθηκαν στα κτίρια από την 
πυρκαγιά της 21ης Ιουλίου 2012 στα διοικητικά όρια της 
Δημοτικής Κοινότητας Αιαντείου της Δημοτικής Ενότη¬ 
τας Σαλαμίνας του Δήμου Σαλαμίνος της Περιφερειακής 
Ενότητας Νήσων της Περιφέρειας Αττικής. 

1.2 Αρμόδια Υπηρεσία για το έργο της αποκατάστασης 
των ζημιών σε κτίρια, από την πυρκαγιά της 21ης Ιουλίου 
2012 που έπληξε τη Δημοτική Κοινότητα Αιαντείου της 
Δημοτική Ενότητας Σαλαμίνας του Δήμου Σαλαμίνος 


της Περιφερειακής Ενότητας Νήσων της Περιφέρειας 
Αττικής, ορίζεται η Υπηρεσία Αποκατάστασης Σεισμο¬ 
πλήκτων (Υ.Α.Σ.). 

2. ΠΡΟΘΕΣΜΙΕΣ 

Ορίζεται προθεσμία ενός (1) έτους, από τη δημοσίευ¬ 
ση σε Φ.Ε.Κ. της παρούσας απόφασης για την υποβο¬ 
λή, από τους ενδιαφερομένους, αίτησης στην Αρμόδια 
Υπηρεσία: 

α) για τη διενέργεια αυτοψίας στο πληγέν κτίσμα και 
την έκδοση πορίσματος χαρακτηρισμού του. 

Οι αιτήσεις αυτές θα συνοδεύονται από τίτλους ιδιο¬ 
κτησίας, οδοιπορικό σκαρίφημα και φωτογραφίες του 
πληγέντος κτίσματος. 

β) Για τη χορήγηση Σ.Σ. για την επισκευή του κτίσμα¬ 
τος, χωρίς να έχει προηγηθεί η έκδοση πορίσματος 
χαρακτηρισμού του, εφόσον οι ενδιαφερόμενοι το επι¬ 
θυμούν. Σε αυτήν την περίπτωση απαιτείται και η ταυ¬ 
τόχρονη υποβολή πλήρους φακέλου μελέτης επισκευής 
προκειμένου να εκδοθεί Άδεια Επισκευής. 

Οι αιτήσεις αυτές θα συνοδεύονται από τα απαιτού- 
μενα δικαιολογητικά, που καθορίζονται σε απόφαση 
Υπουργού Υ.ΜΕ.ΔΙ. 

3. ΣΤΕΓΑΣΤΙΚΗ ΣΥΝΔΡΟΜΗ 

3.1 Στις περιοχές που οριοθετούνται με την παρούσα 
απόφαση χορηγείται από την Αρμόδια Υπηρεσία Στεγα- 
στική Συνδρομή (Σ.Σ.) για την επισκευή ή την ανακατα- 
σκευή των κτιρίων που έχουν υποστεί βλάβες από την 
πυρκαγιά της 21ης Ιουλίου 2012 στη Δημοτική Κοινότητα 
Αιαντείου της Δημοτικής Ενότητας Σαλαμίνας του Δή¬ 
μου Σαλαμίνος της Περιφερειακής Ενότητας Νήσων της 
Περιφέρειας Αττικής. 

Δικαιούχοι Σ.Σ. είναι οι ιδιοκτήτες κατά πλήρη ή ψιλή 
κυριότητα των κτιρίων που έχουν υποστεί βλάβες και 
χρήζουν επισκευής ή ανακατασκευής, όπως αναλυτικό¬ 
τερα περιγράφεται στα επόμενα. Σε περιπτώσεις συνι- 
διοκτησίας, κάθε ιδιοκτήτης είναι δικαιούχος κατά το 
ποσοστό της ιδιοκτησίας του επί του κτιρίου. 

Η Σ.Σ. συνίσταται από 40% Δωρεάν Κρατική Αρωγή 
(Δ.Κ.Α.) που χορηγείται από την αρμόδια Υπηρεσία και 
από 60% Άτοκο Δάνειο (Α.Δ.) που χορηγείται από τα 
Πιστωτικά Ιδρύματα. 

Σε περίπτωση που στον ίδιο ιδιοκτήτη ανήκαν την ημέ¬ 
ρα της πυρκαγιάς, περισσότερες της μίας ανεξάρτητες 
ιδιοκτησίες, Α.Δ. δικαιούται για κάθε μία από αυτές, ενώ 
Δ.Κ.Α. μόνο για τη μία ιδιοκτησία, την οποία επιλέγει ο 
ίδιος με Υπεύθυνη Δήλωσή του. Γ ια τις πέραν της μίας 
ιδιοκτησίες το σύνολο της Σ.Σ. χορηγείται εξ ολοκλήρου 
υπό μορφή Α.Δ., χωρίς Δ.Κ.Α. 

Στις περιπτώσεις που δε χορηγείται στο δικαιούχο 
δάνειο από ΠιστωτικόΊδρυμα ή ο ίδιος δεν επιθυμεί τη 
λήψη του δύναται να λάβει μόνο τη Δωρεάν Κρατική 
Αρωγή από την αρμόδια Υπηρεσία. 

3.2 Δε χορηγείται Στεγαστική Συνδρομή στις ακόλου¬ 
θες περιπτώσεις: 

α) σε κτίσματα που κατά την ημέρα της πυρκαγιάς 
ήταν εγκαταλειμμένα κατά την κρίση της Αρμόδιας 
Υπηρεσίας. Εγκαταλειμμένο κτίσμα, είναι το κτίσμα το 
οποίο παρουσιάζει εμφανή στοιχεία εγκατάλειψης όπως 
π.χ. καταστραμμένα εξωτερικά κουφώματα, βλάβες στα 
δομικά στοιχεία (στέγη, τοίχους, πατώματα) κ.λπ., που 
εμφανώς προϋπήρχαν της πυρκαγιάς και οφείλονται σε 
απόλυτη εγκατάλειψη, απουσία μέριμνας και φροντίδας 
από τους ιδιοκτήτες τους. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να ήταν στοι¬ 
χειωδώς κατοικήσιμο και ο ενδιαφερόμενος να προσκο¬ 
μίσει βεβαιώσεις Οργανισμών Κοινής Ωφελείας (Ο.Κ.Ω.), 
καθώς και δήλωση στοιχείων ακινήτων (Ε1), (Ε2) και (Ε9), 
στην οποία να περιλαμβάνεται το πληγέν ακίνητο, για 
χρονικό διάστημα πριν από την πυρκαγιά. 

β) σε κτίσματα πρόχειρης κατασκευής (π.χ. κτίσματα 
από φύλλα λαμαρίνας, φύλλα μοριοσανίδας, κ.λπ.). 

3.3 Με αποφάσεις του Υπουργού Υ.ΜΕ.ΔΙ. θα καθορί¬ 
ζονται οι διαδικασίες, τα δικαιολογητικά, οι επιμέρους 
προθεσμίες και τα λοιπά θέματα, που αφορούν στη 
χορήγηση της Σ.Σ. 

4. ΑΝΑΚΑΤΑΣΚΕΥΗ ΚΤΙΡΙΩΝ 

4.1 Δικαιούχοι Σ.Σ. για ανακατασκευή κτιρίων είναι οι 
ιδιοκτήτες των κτιρίων που χαρακτηρίζονται από την 
Αρμόδια Υπηρεσία ως: 

α) Ολοσχερώς κατεστραμμένα - Κατεδαφιστέα 
β) Δομημένα από Ευτελή Υλικά (Ε.Υ.) (ωμοπλίνθους ή 
μη διαμορφωμένους λίθους μικρής διατομής με συνδετι¬ 
κό υλικό αργιλώδες) τα οποία δεν έχουν χαρακτηρισθεί 
ολοσχερώς κατεστραμμένα - κατεδαφιστέα αλλά οι 
ζημιές που προκλήθηκαν από την πυρκαγιά δεν επιδέ¬ 
χονται, σύμφωνα με την κρίση της Αρμόδιας Υπηρεσίας, 
ουσιαστική αποκατάσταση, δηλαδή επισκευή που να 
εξασφαλίζει την αναγκαία αντισεισμική αντοχή τους, 
γ) Υπέρμετρης δαπάνης επισκευής (ασύμφορα), 
δ) Κτίρια που υπέστησαν ολοσχερή κατάρρευση από 
την πυρκαγιά ή κατεδαφίστηκαν αμέσως μετά από αυ¬ 
τήν με εντολή Δημόσιας ή Δημοτικής Αρχής για λόγους 
δημόσιας ασφάλειας, χωρίς να έχουν εκδοθεί, από την 
Αρμόδια Υπηρεσία, Πρωτόκολλα Αυτοψίας Επικινδύνων 
Ετοιμόρροπων Κτισμάτων, εφόσον: 

ί. Ο ενδιαφερόμενος έχει υποβάλει εμπρόθεσμα (κατά 
την παραγρ. 2 της παρούσας) αίτηση στην Αρμόδια 
Υπηρεσία για το συγκεκριμένο κτίσμα. 

π. Υπάρχουν παραστατικά στοιχεία διαπίστωσης της 
ύπαρξης του κτίσματος (π.χ. φωτογραφίες, αεροφωτο¬ 
γραφίες), διαπίστωσης του εμβαδού και της χρήσης του 
(π.χ. οικοδομική άδεια, συμβόλαια, αποδείξεις Ο.Κ.Ω.). 

ϋί. Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις Ο.Κ.Ω. ή Δημοτικών ή Κοι¬ 
νοτικών Τελών, Ε1, Ε2, κ,λπ.). 

ίν. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτιρίου προς 
αποτροπή άμεσου κινδύνου μετά την πυρκαγιά ή προ¬ 
σκομίζεται Βεβαίωση ότι το κτίριο κατέρρευσε από την 
πυρκαγιά. 

4.2 Η ανακατασκευή των κτιρίων γίνεται στο οικόπε¬ 
δο που υπήρχε το πληγέν κτίριο ή σε άλλο οικόπεδο 
ιδιοκτησίας του δικαιούχου εντός της ίδιας Δημοτικής 
Ενότητας. Σε περίπτωση που το οικόπεδο του δικαιού¬ 
χου ρυμοτομείται ή δεν μπορεί να κατασκευαστεί το 
νέο κτίριο εντός αυτού για οποιαδήποτε νόμιμη αιτία, 
μπορεί να κατασκευαστεί το νέο κτίριο σε άλλο ιδιόκτη¬ 
το οικόπεδο του δικαιούχου εντός της Περιφερειακής 
Ενότητας, που βρισκόταν το πληγέν κτίριο. 

4.3. α) Για ανακατασκευή κατοικίας, το ποσό της Σ.Σ. 
που χορηγείται, καθορίζεται σε € 600 ανά τ.μ. και με 
ανώτατο όριο επιφάνειας τα 120 τ.μ., ανά χωριστή ιδι¬ 
οκτησία. 

β) Για βοηθητικούς χώρους κατοικίας (π.χ. χώροι υγι¬ 
εινής, μαγειρεία, αποθήκες τροφίμων κ.λπ.) που βρίσκο¬ 


νται στο ίδιο οικόπεδο, εκτός του περιγράμματος του 
κυρίως κτίσματος και συμπληρώνουν τη λειτουργικό¬ 
τητα της κατοικίας, το ποσό της Σ.Σ. που χορηγείται, 
καθορίζεται σε € 600 ανά τ.μ. Το σύνολο της επιφά¬ 
νειας (επιφάνεια κατοικίας και βοηθητικών χώρων) για 
το οποίο χορηγείται Σ.Σ. δεν μπορεί να υπερβαίνει τα 
120 τ.μ. 

Σε κάθε περίπτωση το εμβαδόν του κάθε βοηθητικού 
χώρου που προσμετρείται στη συνολική επιφάνεια δεν 
μπορεί να ξεπερνά τα 6 τ.μ. 

Για κτίρια με περισσότερες ανεξάρτητες ιδιοκτησίες 
(πολυκατοικίες) με ενιαίο κλιμακοστάσιο, σε κάθε δια¬ 
μέρισμα προσμετρείται επιφάνεια 7 τ.μ. και μέχρι 120 
τ.μ. μαζί με το διαμέρισμα. 

4.4 Για ανακατασκευή κτιρίων: 

α) επαγγελματικής χρήσης, το ποσό της Σ.Σ. που χο¬ 
ρηγείται καθορίζεται σε € 300 ανά τ.μ. εκτός από τις 
κτηνοτροφικές μονάδες, ή αγροτικές αποθήκες που το 
ποσό καθορίζεται σε € 150 ανά τ.μ. 

β) κοινωφελούς χρήσης που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή σε 
Ευαγή Ιδρύματα ή σε Σωματεία, το ποσό της Σ.Σ. που 
χορηγείται καθορίζεται σε € 300 ανά τ.μ. 

Στις παραπάνω περιπτώσεις α) και β) η επιφάνεια 
των κτιρίων θα διαιρείται σε τμήματα των 150 τ.μ. Το 
προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. 
θα αμελείται, ενώ αν είναι πάνω από 50 τ.μ., τότε θα 
χορηγείται Σ.Σ. ανάλογα με το εμβαδόν του. 

Κάθε τμήμα με επιφάνεια 150 τ.μ. θεωρείται ανεξάρ¬ 
τητη ιδιοκτησία. Ως εκ τούτου για το πρώτο τμήμα η 
Σ.Σ. θα αποτελείται κατά 60% από Α.Δ. και κατά 40% 
από Δ.Κ.Α., ενώ για τα υπόλοιπα τμήματα μόνο από Α.Δ. 

4.5 Για υπόγειους χώρους, όπως αυτοί ορίζονται από 
το Ν.Ο.Κ., χορηγείται ποσό Σ.Σ. που αντιστοιχεί στο 70% 
της εκάστοτε ισχύουσας τιμής μονάδας για ανακατα¬ 
σκευή, ανάλογα με τη χρήση. 

4.6 Γ ια κατασκευές βοηθητικής χρήσης στο δώμα οι¬ 
κοδομών π.χ. απολήξεις κλιμακοστασίων, ανελκυστήρων 
κ.λπ. χορηγείται Σ.Σ. που αντιστοιχεί στο 50% της εκά¬ 
στοτε ισχύουσας τιμής μονάδας για τη χρηματοδότηση 
της ανακατασκευαζόμενης επιφάνειας. 

4.7 Για αποθήκες οποιοσδήποτε χρήσης καθώς και 
στάβλους, αγροτικά κτίσματα, που είτε βρίσκονται 
στο ίδιο οικόπεδο με το κυρίως κτίσμα είτε σε άλλο, 
αγροικίες εποχιακής χρήσης καθώς και για βοηθητικούς 
χώρους της παρ. 4.3β που βρίσκονται σε άλλο οικόπεδο 
από το κυρίως κτίσμα, η Σ.Σ. που χορηγείται καθορίζε¬ 
ται σε € 150 ανά τ.μ. και με ανώτατο όριο επιφάνειας 
τα 120 τ.μ. 

4.8 Για Ιερούς Ναούς, η Σ.Σ. που χορηγείται καθορίζε¬ 
ται σε € 500 ανά τ.μ. επί του συνόλου της επιφάνειας 
του πληγέντος κτίσματος. 

4.9 Για κτίρια που η κατασκευή τους δεν είχε ολο¬ 
κληρωθεί μέχρι την ημέρα του συμβάντος, χορηγείται 
Σ.Σ. ανάλογα με το ποσοστό των εργασιών που είχαν 
εκτελεστεί, βάσει πίνακα που θα εκδοθεί από την Υ.Α.Σ. 

4.10 Για διατηρητέα κτίρια, τα οποία είναι χαρακτη¬ 
ρισμένα διατηρητέα από το Υ.ΠΕ.Κ.Α. ή το πρώην Υ.ΠΕ. 
ΧΩ.Δ.Ε. ή από το Υπουργείο Πολιτισμού, (όπως αναφέ- 
ρεται στο Φ.Ε.Κ. δημοσίευσης της απόφασης χαρακτη¬ 
ρισμού) ή είχε αρχίσει η διαδικασία χαρακτηρισμού τους 
πριν την ημέρα του σεισμού και κρίνονται κατεδαφιστέα 

και εφόσον μετά την κατεδάφιση του κτιρίου δεν αίρε¬ 
ται ο χαρακτηρισμός του ως διατηρητέου, χορηγείται 
Σ.Σ. ως ακολούθως: 

α)Για διατηρητέα κτίρια, που έχει χαρακτηριστεί δια¬ 
τηρητέα μόνο η όψη (όπως αναφέρεται στο Φ.Ε.Κ. δη¬ 
μοσίευσης της απόφασης Χαρακτηρισμού), χορηγείται 
Σ.Σ. ανακατασκευής της όψης με χρήση του τιμολογίου 
επισκευής της Υπηρεσίας για διατηρητέα κτίρια και 
ανακατασκευής του υπολοίπου κτιρίου με τις τιμές που 
ισχύουν για την αντίστοιχη κατηγορία κτιρίου, όπως 
αναφέρονται στις σχετικές παραγράφους. 

β)Για ανακατασκευή κατοικίας, που είναι χαρακτη¬ 
ρισμένη διατηρητέα στο σύνολό της, το ποσό της Σ.Σ. 
καθορίζεται σε € 700 ανά τ.μ. επί του συνόλου της 
επιφάνειας του κατεδαφιστέου κτιρίου. 

γ)Για Ιερούς Ναούς, που χρήζουν ανακατασκευής και 
είναι χαρακτηρισμένοι διατηρητέοι στο σύνολό τους, 
το ποσό της Σ.Σ. καθορίζεται σε € 600 ανά τ.μ. επί του 
συνόλου της επιφάνειας του κατεδαφιστέου κτιρίου. 

δ)Για κτίρια κάθε χρήσης, εκτός κατοικιών και Ιερών 
Ναών που χρήζουν ανακατασκευής και είναι χαρακτη¬ 
ρισμένα διατηρητέα στο σύνολό τους, το ποσό της Σ.Σ. 
καθορίζεται σε € 400 ανά τ.μ. ως ακολούθως: 

Η συνολική επιφάνεια των κτιρίων θα διαιρείται σε 
τμήματα των 150 τ.μ., τα οποία θεωρούνται ανεξάρτητες 
ιδιοκτησίες. Το προκύπτον τελικώς, μετά την ως άνω 
διαίρεση, υπόλοιπο τμήματος, αν έχει επιφάνεια μέχρι 
και 50 τ.μ. θα αμελείται, ενώ αν είναι πάνω από 50 τ.μ., 
τότε θα χορηγείται Σ.Σ. ανάλογα με το εμβαδόν του. 

Η Σ.Σ. για το πρώτο τμήμα των 150 τ.μ. αποτελείται 
από 40% Δ.Κ.Α. και 60% Α.Δ. 

Για τα υπόλοιπα τμήματα των 150 τ.μ. η Σ.Σ. αποτε- 
λείται εξολοκλήρου από Α.Δ. 

4.11 Στις περιπτώσεις ανακατασκευής υποχρέωση του 
δικαιούχου είναι να ανακατασκευάσει κτίσμα εμβαδού 
τουλάχιστον ίσο με το 75% του εμβαδού (ή του όγκου 
στις περιπτώσεις επαγγελματικών χώρων) του κατεδα- 
φιστέου κτίσματος με βάση του οποίου υπολογίστηκε 
η Σ.Σ. Στην περίπτωση που το ανακατασκευαζόμενο 
κτίσμα έχει εμβαδόν μικρότερο του 75% του εμβαδού 
του κατεδαφιστέου κτίσματος, η Σ.Σ. θα υπολογίζεται 
αναλογικά. 

5. ΑΥΤΟΣΤΕΓΑΣΗ 

Εγκρίνεται όπως η Σ.Σ. για ανακατασκευή χρησιμοποι¬ 
ηθεί για αυτοστέγαση (αγορά έτοιμου ή υπό ανέγερση 
κτιρίου). 

Το αγοραζόμενο κτίσμα θα πρέπει να είναι εντός της 
Δημοτικής Ενότητας που βρίσκεται το πληγέν κτίσμα, 
να είναι νομίμως υφιστάμενο και να έχει εμβαδόν ίσο 
τουλάχιστον με το 75% του εμβαδού που υπολογίστηκε 
η Σ.Σ. προκειμένου να χορηγηθεί ολόκληρο το ποσό. 
Στην περίπτωση που το νέο κτίσμα έχει μικρότερο εμ¬ 
βαδόν η Σ.Σ. θα υπολογίζεται αναλογικά. 

Η Σ.Σ. που χορηγείται δεν μπορεί να υπερβαίνει το 
αναγραφόμενο στο συμβόλαιο αγοραπωλησίας τίμημα 
καθώς και την αντικειμενική αξία του νέου ακινήτου. 

Δεν επιτρέπεται η αγοραπωλησία να γίνεται μεταξύ 
συζύγων, γονέων και παιδιών ή παππούδων-γιαγιάδων 
και εγγονών. 

Το κτίσμα που αγοράζεται θα πρέπει να μην είναι 
πρόχειρη κατασκευή και να μην παρουσιάζει βλάβες 
από φυσική καταστροφή που δεν έχουν νομίμως απο¬ 
κατασταθεί. 


Ο ενδιαφερόμενος πριν την αγορά του κτίσματος, θα 
πρέπει να γνωστοποιήσει στην Αρμόδια Υπηρεσία τα 
στοιχεία του κτίσματος που πρόκειται να αγοράσει και 
η αρμόδια Υπηρεσία θα διενεργεί αυτοψία προκειμένου 
να διαπιστώσει αν το ακίνητο πληροί τις απαιτούμενες 
προϋποθέσεις (κατάσταση κτιρίου κ.λπ.). 

Στις περιπτώσεις που το κτίριο, στο οποίο πραγμα¬ 
τοποιείται η αυτοστέγαση, δεν έχει οικοδομική άδεια 
(κτίσματα προ του 1955), η στατική επάρκεια του κτιρίου, 
θα πρέπει να βεβαιώνεται από δύο ιδιώτες Πολιτικούς 
Μηχανικούς. 

6. ΑΠΟΠΕΡΑΤΩΣΗ 

Εγκρίνεται όπως η Σ.Σ. για ανακατασκευή να χρησι¬ 
μοποιηθεί για αποπεράτωση ιδιόκτητης κατοικίας που 
βρίσκεται είτε στο ίδιο οικόπεδο που υπήρχε το πληγέν 
κτίριο ή σε άλλο οικόπεδο ιδιοκτησίας του δικαιούχου 
εντός της ίδιας Δημοτικής Ενότητας. Στην περίπτωση 
που το οικόπεδο του δικαιούχου ρυμοτομείται ή δεν 
μπορεί να κατασκευαστεί το νέο κτίριο εντός αυτού 
για οποιαδήποτε νόμιμη αιτία, μπορεί να αποπερατώσει 
άλλο ιδιόκτητο κτίριο σε άλλο ιδιόκτητο οικόπεδο εντός 
της Περιφερειακής Ενότητας που βρισκόταν το πληγέν 
κτίριο. Επισημαίνεται ότι η Σ.Σ. χορηγείται ανάλογα με 
το ποσοστό των εργασιών που υπολείπονται για την 
αποπεράτωση του κτιρίου, βάσει πίνακα που θα εκδοθεί 
από την Υ.Α.Σ. 

7. ΤΡΟΠΟΣ ΧΟΡΗΓΗΣΗΣ Σ.Σ. ΓΙΑ ΑΝΑΚΑΤΑΣΚΕΥΗ Η’ 
ΑΥΤΟΣΤΕΓΑΣΗ 

α) Το ποσό της Σ.Σ. για την ανακατασκευή κτιρίου 
χορηγείται σε τρεις δόσεις ως ακολούθως: 

Η πρώτη δόση είναι το 30% του συνόλου της Σ.Σ. 
(40% Δ.Κ.Α. και 60% Α.Δ.) και χορηγείται μετά την έκ¬ 
δοση της Άδειας Δόμησης και την Έγκριση χορήγησης 
Στεγαστικής Συνδρομής για την ανακατασκευή κτιρίου, 
από την αρμόδια Υπηρεσία. 

Η δεύτερη δόση είναι το 30% της Σ.Σ. και χορηγείται 
με την ολοκλήρωση του φέροντος οργανισμού και της 
τοιχοποιίας. 

Η τρίτη δόση είναι το υπόλοιπο 40% της Σ.Σ. και χο¬ 
ρηγείται με την περαίωση του νέου κτίσματος η οποία 
θα βεβαιώνεται από αυτοψία της αρμόδιας Υπηρεσίας 
κατόπιν υποβολής σχετικής δήλωσης από τον ιδιώτη 
μηχανικό. 

• Στις περιπτώσεις που ο δικαιούχος δεν επιθυμεί τη 
λήψη δανείου θα χορηγείται μόνο η Δ.Κ.Α. σύμφωνα με 
τα προαναφερόμενα. 

β) Στις περιπτώσεις που αποδεδειγμένα δε χορηγείται 
δάνειο από ΠιστωτικόΊδρυμα ο δικαιούχος θα λαμβάνει 
μόνο τη Δ.Κ.Α. σε δύο δόσεις ως ακολούθως: 

Η πρώτη δόση είναι το 50% της Δ.Κ.Α. και χορηγείται 
μετά την έκδοση της Άδειας Δόμησης και την Έγκριση 
χορήγησης Στεγαστικής Συνδρομής για την ανακατα¬ 
σκευή κτιρίου, από την αρμόδια Υπηρεσία. 

Η δεύτερη δόση είναι το 50% της Δ.Κ.Α. και χορηγείται 
με την ολοκλήρωση του φέροντος οργανισμού. 

γ) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ, με την 
προσκόμιση οριστικού συμβολαίου αγοράς και πιστο¬ 
ποιητικού μεταγραφής. Σε περίπτωση που αγοράζεται 
κτίσμα υπό ανέγερση, το ποσό της Σ.Σ. θα χορηγείται 
όπως στην ανακατασκευή. 

δ) Το ποσό της Σ.Σ. για αποπεράτωση θα χορηγείται 
σε δύο δόσεις ως ακολούθως: 

Η πρώτη δόση είναι το 50% της Δ.Κ.Α. και το 50% 
του Α.Δ. και χορηγείται με την προσκόμιση της Άδειας 
Δόμησης σε ισχύ και την Έγκριση χορήγησης Στεγα- 
στικής Συνδρομής για την αποπεράτωση του κτιρίου, 
από την αρμόδια Υπηρεσία. 

Η δεύτερη δόση είναι το 50% της Δ.Κ.Α. και το 50% 
του Α.Δ. και χορηγείται όταν έχει εκτελεστεί το σύνολο 
των υπολειπομένων εργασιών. 

Στις περιπτώσεις που δε χορηγείται δάνειο από Πι¬ 
στωτικό Ιδρυμα ή ο δικαιούχος δεν επιθυμεί τη λήψη 
δανείου, θα χορηγείται μόνο η Δ.Κ.Α. σε δύο ισόποσες 
δόσεις όπως αναφέρεται παραπάνω. 

• Σε όλες τις περιπτώσεις ανακατασκευής ή αυτο¬ 
στέγασης ή αποπεράτωσης απαιτείται η κατεδάφιση 
του πληγέντος κτίσματος με μέριμνα του ιδιοκτήτη, 
σύμφωνα με την απόφαση καθορισμού προθεσμιών και 
διαδικασιών χορήγησης Σ.Σ. του Υπουργού Υ.ΜΕ.ΔΙ. 

8. ΕΠΙΣΚΕΥΕΣ ΚΤΙΡΙΩΝ 

8.1 Δικαιούχοι Σ.Σ. για επισκευή κτιρίων είναι οι ιδιο¬ 
κτήτες των κτιρίων που χαρακτηρίζονται από την Αρ¬ 
μόδια Υπηρεσία ως επισκευάσιμα. 

Ειδικότερα για την αποκατάσταση ζημιών σε κτι- 
ριακές εγκαταστάσεις επιχειρήσεων και επαγγελματι¬ 
κών χώρων η Σ.Σ επιτρέπεται να χορηγηθεί, με τους 
ίδιους όρους και στους μισθωτές ή σε όσους έχουν από 
οποιαδήποτε νόμιμη αιτία, αποδεδειγμένα τη νομή ή τη 
χρήση των εν λόγω χώρων, εφόσον δεν έχει υποβληθεί 
σχετική αίτηση, εκ μέρους των ιδιοκτητών μέσα σε 45 
ημέρες από τη δημοσίευση στην Εφημερίδα της Κυβερ- 
νήσεως της κοινής υπουργικής απόφασης Οριοθέτησης 
της πληγείσας περιοχής από την πυρκαγιά. Μετά την 
πάροδο των 45 ημερών το δικαίωμα υποβολής αίτησης 
για χορήγηση Σ.Σ. μπορεί να ασκηθεί και από τον ενοι¬ 
κιαστή για λογαριασμό του αμελούντος ιδιοκτήτη. Σε 
κάθε περίπτωση, η υποχρέωση για την καταβολή των 
δόσεων του δανείου βαρύνει τον ιδιοκτήτη. 

8.2 Για την επισκευή όλων των κτισμάτων, η Σ.Σ. 
υπολογίζεται ανάλογα με τις ζημιές που παρουσιάζει 
το κτίριο και σύμφωνα με το εγκεκριμένο Τιμολόγιο 
Επισκευών της Υπηρεσίας υπ’ αριθμ. πρωτ. οικ. 6772/ 
Β9β/19.12.2011 (Φ.Ε.Κ. 3201/Β730.12.2011) απόφαση Υφυ¬ 
πουργού Υ.ΜΕ.ΔΙ.) Απαραίτητη προϋπόθεση το κτίριο 
να χρησιμοποιείται και οι ζημιές να προέρχονται από 
την πυρκαγιά και όχι από εγκατάλειψη. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα φέροντα και μη φέρο- 
ντα στοιχεία, καθορίζεται σε € 350 ανά τ.μ. και μέχρι 
συνολικού εμβαδού 150 τ.μ. ανά ανεξάρτητη ιδιοκτησία. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα μη φέροντα στοιχεία, 
καθορίζεται σε € 150 ανά τ.μ. και μέχρι συνολικού εμ¬ 
βαδού 150 τ.μ. ανά ανεξάρτητη ιδιοκτησία. 

• Στις περιπτώσεις κτιρίων επαγγελματικής ή κοινω¬ 
φελούς χρήσης και επιφάνεια μεγαλύτερη των 150 τ.μ, 
η συνολική επιφάνεια θα διαιρείται σε τμήματα των 150 
τ.μ. και κάθε επιφάνεια των 150 τ.μ. θεωρείται ανεξάρτη¬ 
τη ιδιοκτησία. Το προκύπτον τελικώς, μετά την ως άνω 
διαίρεση, υπόλοιπο τμήματος, αν έχει επιφάνεια μέχρι 
και 50 τ.μ. θα αμελείται, ενώ αν είναι πάνω από 50 τ.μ., 
τότε θα χορηγείται Σ.Σ. ανάλογα με το εμβαδόν του. 

Στις περιπτώσεις αυτές (κτιρίων με επιφάνεια με¬ 
γαλύτερη των 150 τ.μ.) η Δ.Κ.Α. χορηγείται για τη μία 
ανεξάρτητη ιδιοκτησία (επιφάνεια μέχρι 150 τ.μ.) ενώ 


για τα υπόλοιπα τετραγωνικά χορηγείται Α.Δ.Η.Δ.Κ.Α. 
θα αποτελεί το 40% της Σ.Σ. που αναλογεί στη μία 
ανεξάρτητη ιδιοκτησία των 150 τ.μ. 

• Για Ιερούς Ναούς, που χρήζουν επισκευής, ισχύουν τα 
ανώτατα όρια της χορηγούμενης Σ.Σ. επί του συνόλου 
της επιφάνειας του πληγέντος κτίσματος. 

8.3 Χορηγείται Σ.Σ. σε κτίρια τα οποία είναι χαρακτη¬ 
ρισμένα διατηρητέα (όπως αναφέρεται στο Φ.Ε.Κ. δημο¬ 
σίευσης της απόφασης χαρακτηρισμού) ή είχε αρχίσει 
η διαδικασία χαρακτηρισμού τους πριν την ημέρα του 
σεισμού, ως ακολούθως: 

Το ανώτατο όριο της χορηγούμενης Σ.Σ. για την επι¬ 
σκευή κτιρίων, που είναι χαρακτηρισμένα διατηρητέα 
στο σύνολό τους δεν μπορεί να υπερβαίνει το όριο των 
€ 500 ανά τ.μ., επί του συνόλου της επιφάνειας του 
πληγέντος κτίσματος. 

8.4 Οι ιδιοκτήτες των κτιρίων που κρίνονται επι- 
σκευάσιμα μπορούν να χρησιμοποιήσουν τη Σ.Σ., που 
αναλογεί στην επισκευή του πληγέντος κτίσματος, για 
ανακατασκευή ή αυτοστέγαση ή αποπεράτωση, με τους 
περιορισμούς που τίθενται στα προηγούμενα, εφόσον 
κατεδαφίσουν το κτίριο με δικές τους δαπάνες. 

9. ΤΡΟΠΟΣ ΧΟΡΗΓΗΣΗΣ Σ.Σ. ΓΙΑ ΕΠΙΣΚΕΥΗ ΚΤΙΣΜΑ- 
ΤΩΝ 

α) Το ποσό της Σ.Σ. (40% Δ.Κ.Α. και 60% Α.Δ.) για 
επισκευή, χορηγείται σε δύο ισόποσες δόσεις, η πρώ¬ 
τη θα καταβάλλεται με την έκδοση Αδειας Επισκευής 
και η δεύτερη με την ολοκλήρωση των εργασιών που 
καλύπτουν το 80% του εγκεκριμένου ποσού της Σ.Σ., 
εκτός από τις περιπτώσεις που το εγκεκριμένο ποσό 
είναι μέχρι € 5.000, οπότε θα χορηγείται εφάπαξ. 

• Στις περιπτώσεις που ο δικαιούχος δεν επιθυμεί τη 
λήψη δανείου ή αποδεδειγμένα δε χορηγείται δάνειο 
από Πιστωτικό Ίδρυμα θα χορηγείται μόνο η Δ.Κ.Α. σε 
δύο ισόποσες δόσεις σύμφωνα με τα προαναφερόμενα. 

10. ΝΕΟΙ ΚΤΗΤΟΡΕΣ 

10.1 Είναι δυνατή η χορήγηση Σ.Σ. για την ανακατα¬ 
σκευή ή αυτοστέγαση ή επισκευή κτιρίων κάθε χρήσης 
και σε νέους κτήτορες που απέκτησαν την ψιλή ή πλήρη 
κυριότητα του βλαβέντος ακινήτου, με κληρονομική δι¬ 
αδοχή ή με γονική παροχή ή με απόκτηση πρόσθετων 
ποσοστών συνιδιοκτησίας ή από τους παππούδες και τις 
γιαγιάδες τους με διαδοχική γονική παροχή ή με δωρεά. 

Απαραίτητη προϋπόθεση είναι η υποβολή εμπρόθε¬ 
σμης αίτησης (παρ. 2 «ΠΡΟΘΕΣΜΙΕΣ» της παρούσας), 
είτε από τον αρχικό ιδιοκτήτη της κατοικίας, είτε από 
το νέο κτήτορα. 

10.2 Ειδικότερα για κτίρια επαγγελματικής χρήσης 
είναι δυνατή η χορήγηση Σ.Σ. και σε νέους κτήτορες 
των κτιρίων που απέκτησαν την ψιλή ή πλήρη κυριότη¬ 
τα του βλαβέντος ακινήτου, με αγορά από τον αρχικό 
ιδιοκτήτη. Απαραίτητη όμως προϋπόθεση είναι, οι νέοι 
κτήτορες να έχουν υποβάλλει εμπρόθεσμα αίτηση (παρ. 
2 «ΠΡΟΘΕΣΜΙΕΣ» της παρούσας) και τα απαιτούμενα 
δικαιολογητικά, σύμφωνα με την απόφαση καθορισμού 
προθεσμιών και διαδικασίας χορήγησης Σ.Σ. του Υπουρ¬ 
γού Υ.ΜΕ.ΔΙ. 

11. ΔΥΣΠΡΟΣΙΤΕΣ ΠΕΡΙΟΧΕΣ 

Με απόφαση του Υπουργού Υ.ΜΕ.ΔΙ. οι αναφερόμενες 
στα προηγούμενα τιμές μπορούν να προσαυξάνονται 
μέχρι 20% εφ’ όσον τα κτίσματα που ανακατασκευά¬ 
ζονται (στο ίδιο οικόπεδο με το αρχικό κτίσμα) ή επι- 

σκευάζονται, ευρίσκονται σε δυσπρόσιτες περιοχές, εξ’ 
αιτίας των οποίων δυσχεραίνεται σε μεγάλο βαθμό η 
προσκόμιση υλικών και μηχανημάτων για την εκτέλεση 
των εργασιών. 

12. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

Στις περιπτώσεις επισκευής, η αμοιβή μηχανικού για 
μελέτη-επίβλεψη μειώνεται στο 50% της αμοιβής που 
καθορίζεται με τις ισχύουσες διατάξεις περί αμοιβών 
Μηχανικών. 

13. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ ΚΑΙ ΟΡΟΙ ΧΟΡΗ¬ 
ΓΗΣΗΣ ΔΑΝΕΙΩΝ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

Η συνολική διάρκεια των δανείων επισκευής ή ανακα- 
τασκευής ή αυτοστέγασης ορίζεται σε δεκαπέντε (15) 
χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις 
(24) μήνες μετά την υπογραφή της δανειστικής σύμ¬ 
βασης. 

Τα δάνεια βαρύνονται με επιτόκιο ίσο προς αυτό των 
εντόκων γραμματίων δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προ¬ 
ηγείται της έναρξης κάθε περιόδου εκτοκισμού των 
δανείων, προσαυξημένο κατά 30%, χωρίς άλλη προσαύ- 
ξηση για προμήθεια κτλ, επιδοτούμενο κατά 100% από 
το λογαριασμό του Ν. 128/1975 (Φ.Ε.Κ. 178/Α728.08.1975). 

Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

14. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γ ια ποσά μέχρι € 10.000 δεν απαιτείται εγγραφή υπο¬ 
θήκης. 

Γ ια την ασφάλεια κάθε δανείου, θα εγγράφεται υπέρ 
του Πιστωτικού Ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγορά¬ 
ζεται από το προϊόν του ατόκου δανείου ή αντ’ αυτού 
επί άλλου ακινήτου που τυχόν προσφέρεται από το 
δανειολήπτη, εφόσον η αξία του ακινήτου καλύπτει το 
ασφαλιζόμενο δάνειο. 

Η υποθήκη μπορεί επίσης να μεταφέρεται εκ των 
υστέρων σε άλλο ακίνητο αντίστοιχης αξίας. 

Συνηγορούμε, ώστε τα Πιστωτικά Ιδρύματα να χορη¬ 
γούν δάνεια για την επισκευή ή ανακατασκευή Ιερών 
Ναών πληγέντων από την πυρκαγιά και στις περιπτώ¬ 
σεις που υπάρχει αδυναμία προσφοράς ακινήτου για 
εγγραφή υποθήκης, προς διασφάλιση του δανείου, είναι 
δυνατή η υποθήκευση αστικού ακινήτου της αρμόδιας 
Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς 
Ναούς, ως προς τους οποίους έχουν εφαρμογή οι γε¬ 
νικώς ισχύουσες διατάξεις. 


15. ΚΥΡΩΣΕΙΣ 

15.1 Με ειδικό όρο των οικείων δανειστικών συμβάσεων, 
θα καθορίζεται ρητά ότι, σε περίπτωση υποβολής από 
τους δικαιούχους δανείων ή νέους κτήτορες, ανακρι¬ 
βών δηλώσεων ή σε περίπτωση μη εκπλήρωσης των 
υποχρεώσεων, που θα αναλάβουν με όσα προβλέπο- 
νται στην παρούσα απόφαση και γενικά στις διατάξεις 
που αφορούν στην αποκατάσταση των πυρόπληκτων 
κτιρίων, θα υπόκεινται πέρα από τις νόμιμες κυρώσεις 
και στις ακόλουθες: 

α) Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ) Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

15.2 Το ποσό της Δ.Κ.Α., σε περίπτωση υποβολής από 
τους δικαιούχους ή νέων κτητόρων ανακριβών δηλώσε¬ 
ων ή σε περίπτωση μη εκπλήρωσης των υποχρεώσεων 
που θα αναλάβουν με όσα προβλέπονται στην παρούσα 
Απόφαση και γενικά στις διατάξεις που αφορούν στην 
αποκατάσταση των πυρόπληκτων κτιρίων, θα επιστρέ- 
φεται εντόκως με επιτόκιο υπερημερίας το κοινώς ισχύ- 
ον για κάθε περίπτωση υπερημερίας. 

16. ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη για Δ.Κ.Α. και έξοδα κίνησης μηχανικών συνο¬ 
λικού ύψους € 22.158 που θα καλυφθούν από το Πρό¬ 
γραμμα Δημοσίων Επενδύσεων της ΣΑΕ 069. 

Η προκαλούμενη δαπάνη για την επιδότηση του επι¬ 
τοκίου θα βαρύνει το λογαριασμό του Ν. 128/1975 (Φ.Ε.Κ. 
178/Α'/28.08.1975), ο οποίος δημιουργείται από παρακρά¬ 
τηση επί των χορηγήσεων των Τραπεζών, με σκοπό την 
επιδότηση επιτοκίου δανείων. Ο λογαριασμός αυτός 
επιδοτείται από τον Κρατικό Προϋπολογισμό μόνο σε 
περίπτωση ελλειμματικότητάς του. Το ύψος της δαπά¬ 
νης αυτής είναι της τάξης των € 16.560. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2014 

